
Сви наведени облици занимања, као и множина заједничких именица у мушком роду, у овом документу, односе се на оба граматичка рода (мушки и женски).

Млади имају важну улогу у развоју наше локалне заједнице. Зато је важно да у Аранђеловцу створимо услове у којима ће моћи да стичу нова знања и вештине, развијају своје способности и идеје, запошљавају се и квалитетно проводе слободно време. Истовремено, желимо да им пружимо простор да изнесу своје ставове и активно учествују у друштвеном животу и креирању средине у којој живе.
Програм за унапређење положаја младих општине Аранђеловац за период 2026–2028. године настао је са намером да се потребе и изазови са којима се млади сусрећу сагледају на свеобухватан начин и да се утврде конкретни правци деловања у наредном периоду. Програм обухвата области које су од непосредног значаја за њихов свакодневни живот – образовање и стицање компетенција, запошљавање, здравље, културу, спорт, активно учешће и квалитетно провођење слободног времена.
Један од важних задатака наше заједнице јесте и стварање услова у којима ће млади препознати Аранђеловац као место у којем могу да планирају своју будућност. То подразумева заједнички рад локалне самоуправе, образовних, здравствених, културних и спортских установа, привреде, организација цивилног друштва и, пре свега, самих младих.
Овај Програм представља оквир за заједнички рад и основу да се у наредним годинама потребе младих још јасније препознају и преточе у конкретне активности.
Брига о младима је брига о будућности наше заједнице. Зато је важно да им пружимо прилику да своја знања, способности и идеје развијају и остварују управо у Аранђеловцу.



Председник општине Аранђеловац
Горан Орлић

УВОД

Унапређење положаја младих један је од важних задатака локалне самоуправе. Потребе младих односе се на различите области живота – образовање, запошљавање, здравље, безбедност, културу, спорт и учешће у животу локалне заједнице. Због тога је неопходно да се локална омладинска политика заснива на препознатим потребама младих и да се спроводи кроз конкретне и међусобно повезане мере и активности.
[bookmark: _Hlk220499019]Циљ израде Програма јесте унапређење институционалних, програмских и друштвених услова за активно учешће младих у животу локалне заједнице и процесима креирања, спровођења и праћења јавних политика од значаја за младе, јачању капацитета младих и релевантних актера, унапређења здравља, безбедности и социјалног благостања младих, при том полазећи од утврђених потреба, приоритета и развојних потенцијала на локалном нивоу.  
Програм за унапређење положаја младих, као основни и свеобухватни инструмент, помоћи ће да се отклоне уочени проблеми и постигну жељени циљеви, како би се младима обезбедили бољи услови за неформално образовање, запошљавање, учешће у друштвеним и политичким процесима и простор за развијање њихових талената и идеја.

[bookmark: _Toc227235655][bookmark: _Hlk224039944]РАДНА ГРУПА ЗА ИЗРАДУ ПРОГРАМА

Председник општине Аранђеловац, решењем бр. 06-138/2026-01-1 од 11.02.2026. године, формирао је Радну групу за израду програма унапређења положаја младих у општини Аранђеловац за период 2026 – 2028. године (у даљем тексту: Радна група), коју чине представници локалних институција и представници институција и организација које се у оквиру својих надлежности баве младима.  
Задатак Радне групе био је да, уз учешће заинтересованих страна и на основу утврђеног стања изради нацрт Програма и припадајући акциони план, односно да спроведе анализу постојећег стања, идентификује проблеме, као и њихове узроке, утврди циљеве Програма и дефинише мере и активности за њихово постизање.

[bookmark: _Toc227235657]1.1. Правни основ

Правни основ за доношење Програма за унапређење положаја младих општине Аранђеловац за период 2026-2028. године (у даљем тексту: Програм) заснива се на чл. 10 и 38. Закона о планском систему Републике Србије („Службени гласник РС“, бр. 30/18), члану 12. Закона о младима („Службени гласни РС“ бр. 50/11) и члану 33. став 1. тачка 4). Статута општине Аранђеловац („Службени гласник општине Аранђеловац“ бр. 02/2019) и члана 2. Одлуке о изради Програма за унапређење положаја младих у општини Аранђеловац за период 2026-2028. године бр. 06-101/2026-01-3 од 30.01.2026. године.
Важећи прописи од значаја за регулисање области омладинске политике на свим нивоима власти (републички, покрајински, локални) у Републици Србији су:
· Закон о планском систему Републике Србије („Службени гласник РС“, бр. 30/18);
Овим Законом уређује се плански систем Републике Србије, односно управљање системом јавних политика и средњорочно планирање, врсте и садржине планских докумената које у складу са својим надлежностима предлажу, усвајају и спроводе сви учесници у планском систему, међусобна усклађеност планских докумената, поступак утврђивања и спровођења јавних политика и обавеза извештавања о спровођењу планских докумената, као и сходна примена обавеза спровођења анализе ефеката на прописе и на вредновање учинака тих прописа. Предметним законом је између осталог уређен појам, структура и садржина јавних политика, без обзира на ниво власти на којем се доносе.
· Закон о младима („Службени гласник РС“, бр. 50/11 и 116/22 – др. закон).
Овим законом дефинишу се оквири и услови за подршку младима у организовању, друштвеном деловању, развоју и остваривању потенцијала на личну и друштвену добробит, структуре омладинског сектора, права, обавезе и одговорности у зависности од одговарајућег нивоа власти, афирмација аутономије омладинских удружења, удружења за младе, савеза и кровних савеза. Закон о младима по први пут јасно дефинише јавни интерес у областима омладинског сектора на републичком, покрајинском и локалном нивоу. Када је у питању локални ниво, Закон о младима утврђује да се финансирање потреба и интереса младих у јединици локалне самоуправе врши у складу са интересима и потребама сваке ЈЛС посебно, као и њеним економским могућностима. Нарочито је исказана важност остваривања потреба и интереса младих у областима омладинског сектора када се ради о обезбеђивању услова за учешће младих у изради и спровођењу локалног акционог плана за младе, подстицању младих да активно учествују у друштвеним токовима кроз афирмацију и подршку омладинском сектору, омладинском раду и неформалном образовању, оснивању и раду канцеларије за младе, клубова за младе, омладинских центара и др., подстицању младих да учествују у спровођењу омладинске политике, укључујући изградњу капацитета њихових удружења и савеза, као и стварање услова за активно и квалитетно провођење слободног времена младих, бављења спортом, неговање здравих и безбедних стилова живота, спровођење волонтерских активности, организацију обука, семинара и манифестација од значаја за запошљавање и усавршавање младих, те и других видова организованог и смисленог учешћа младих у раду јавних институција (нпр. школски и студентски парламенти). Јасно је утврђено и да се средства за остваривање наведених, као и других потреба и интереса младих обезбеђују у буџету ЈЛС.
[bookmark: _Toc227235658]1.2. Плански оквир

· Стратегијa Европске уније за младе за период 2019-2027. године („Службени лист Европске уније“ 2018/С 456/01)
Савет Европске уније усвојио је Стратегију Европске уније за младе за период 2019-2027. којом се пружа оквир циљева, приоритета, кључних подручја и мера за сарадњу у оквиру политике за младе, који је намењен свим релевантним чиниоцима, уз дужно поштoвање њихове надлежности и начела супсидијарности.
Реализација планираних активности доприноси стварању услова који ће омогућити:
· пружање подршке младим људима да изграде сопствени живот, уз подстицање њиховог личног развоја и аутономије, повећање отпорности младих на изазове и пружање подршке у изградњи животних вештина како би функционисали у свету који се постојано мења;
· подстицање младих да буду активни и солидарни грађани који су носиоци позитивних промена у друштву;
· унапређење политика које имају утицај на младе у свим секторима, посебно у области запошљавања, образовања, здравља и социјалне једнакости;
· допринос у искорењивању сиромаштва и свих облика дискриминације.

· Стратегија за младе у Републици Србији за период од 2023-2030. године („Службени гласник РС“ бр. 9/23)
Најзначајнији плански документ за спровођење омладинске политике на републичком нивоу, састоји се од једног општег и пет посебних циљева, као и мера и активности који су детаљно разрађени Акционим планом за период 2023-2025. године. Циљеви овог документа, посебно су узети у обзир приликом израде Програма, како би се у потпуности примениле одредбе члана 23. Закона о планском систему Републике Србије којима је регулисана међусобна усклађеност планских докумената од републичког преко покрајинског до локалног нивоа. За програм су нарочито значајни следећи циљеви из ове стратегије:
· Посебан циљ 3: Млади су активни учесници друштва на свим нивоима;
· Посебан циљ 4: Млади имају равноправне могућности и подстицаје да развијају своје потенцијале и компетенције, који доводе до социјалног и економског осамостаљивања:
· Посебан циљ 5: Створени услови за здраво и безбедно окружење и социјално благостање младих.
· Стратегија одрживог развоја општине Аранђеловац 2016-2021. године („Службени гласник општине Аранђеловац“ бр. 85/2017) и Одлука о продужењу важења Стратегије одрживог развоја општине Аранђеловац („Службени гласник општине Аранђеловац“ бр. 7/2021)
Стратегија одрживог развоја општине Аранђеловац представља основни стратешки документ локалне самоуправе којим су дефинисани правци друштвеног и економског развоја општине у средњорочном периоду. Документ утврђује визију развоја, као и опште и посебне циљеве усмерене на унапређење квалитета живота становништва, јачање локалне економије и развој друштвених услуга.
Иако Стратегија не издваја младе као посебну циљну групу кроз засебне циљеве и мере, питања од значаја за младе интегрисана су у оквиру ширих развојних приоритета који се односе на образовање, запошљавање, друштвене услуге и развој локалне инфраструктуре. Посебан значај имају мере усмерене на унапређење образовних, културних, спортских и рекреативних садржаја, који представљају важан предуслов за квалитетно одрастање и развој потенцијала младих.
Стратегија такође наглашава значај економског развоја и јачања локалне привреде, што има директан утицај на положај младих кроз стварање услова за запошљавање, развој предузетништва и задржавање младих у локалној заједници. Развој туристичких потенцијала, услужних делатности и предузетничких иницијатива препознат је као значајан фактор за отварање нових радних места и повећање економских могућности за младе.
Кроз мере које се односе на друштвени развој, социјалну укљученост и доступност јавних садржаја, Стратегија доприноси стварању подстицајног окружења за активно учешће младих у друштвеном животу локалне заједнице. На тај начин, иако нису посебно издвојени као циљна група, млади су препознати као важан део укупног развоја општине и као носиоци будућег друштвеног и економског напретка.
· Стратегија запошљавања у Републици Србији за период 2021. до 2026. године
Општи циљ овог документа гласи: „Успостављен стабилан и одрживи раст запослености заснован на знању и достојанственом раду“, чији ће се степен достизања између осталог мерити и повећањем стопе запослености и стопе активности младих жена и мушкараца, као и смањењем стопе незапослености младих жена и мушкараца. Поред наведеног, посебан циљ - Унапређен положај незапослених лица на тржишту рада, предвиђа умањење стопа NEET за младе, као и платног јаза између младих мушкараца и жена. Наведена стратегија, као посебну меру предвиђа побољшање положаја младих на тржишту рада, а поред ње предвиђа и унапређење услуга каријерног вођења и саветовања за младе, унапређење заштите младих са статусом детета без родитељског старања, односно незапослених младих који су били у домском смештају, хранитељским и старатељским породицама, унапређење и проширење обука и радних пракси за повећање запошљивости младих, итд.
[bookmark: _Toc227235659]2. ОПИС ПОСТОЈЕЋЕГ СТАЊА
[bookmark: _Toc227235660]2.1. Подаци о становништву

[bookmark: _Hlk224199575]Територија општине Аранђеловац већином заузима средишњи део Шумадије, док се сам град налази у североисточном делу подножју шумовите планине Букуља (696 m надморске висине), на надморској висини од 250 m и то у изворном делу реке Кубршнице, највеће притоке реке Јасенице. Општина Аранђеловац је једна од седам општина Шумадијског округа. Укупна дужина аранђеловачке општине износи 98 km, док по пространству своје територије заузима 375,89 km² што чини 15,75% укупне површине Шумадијског округа (2.386,71 km²) и заузима треће место у округу, иза града Крагујевца и општине Кнић.
Општина Аранђеловац обухвата укупно 19 насељених места, од којих је једно градско насеље – Аранђеловац, док су остала насеља руралног карактера: Бања, Брезовац, Босута, Буковик, Венчане, Врбица, Вукосавци, Гараши, Горња Трешњевица, Даросава, Јеловик, Копљаре, Мисача, Орашaц, Прогореоци, Раниловић, Стојник и Тулежи.
Према подацима са последњег пописа становништва из 2022. године, на територији општине живи 41.297 становника, док у самом градском насељу Аранђеловац живи око 25.000 становника. На подручју општине организовано је 19 месних заједница, које представљају основни облик учешћа грађана у локалном управљању и развоју заједнице.
Структуру насеља, поред градског центра, чини већи број сеоских заједница које имају значајну улогу у привредном, друштвеном и културном животу општине. Рурална насеља карактерише развијена пољопривредна производња и локалне заједнице које представљају важан ресурс за укупан развој општине.
Табела бр. 1 - Број становника[footnoteRef:1] [1:  Републички завод за статистику, Упоредни преглед броја становника 1948-2022.] 

	
Година пописа

	
Укупно становништво

	2002.
	48.129

	2011.
	46.225

	2022.
	41.297



На основу табеле бр. 1 види се јасан демографски пад као последица комбинације негативног природног прираштаја (више умрлих него рођених), старења становништва и миграције, посебно млађег радно способног становништва. Иако општина Аранђеловац и даље има одређене предности у односу на друге општине (развијену привреду, саобраћајну повезаност са регионалним центрима, услуге, здравство), демографски трендови прате општи образац у Србији – процеси старења становништва, смањења наталитета и миграције младих, пре свега ка већим урбаним центрима ради наставка образовања и запошљавања. Ови трендови указују на потребу системског приступа у креирању мера које ће допринети побољшању услова за образовање, запошљавање, активно учешће младих у друштвеном животу и квалитетно провођење слободног времена, као и стварању услова за њихово задржавање у локалној заједници.
Табела бр. 2 - Старосна структура становништва[footnoteRef:2] [2:  Републички завод за статистику, Старост и пол према попису 2022. године] 

	
Године старости
	
Године пописа становништва


	
	1971.
	1981.
	1991.
	2002.
	2011.
	2022.

	
0-4
	2844
	3449
	2787
	2146
	2119
	1891

	
5-9
	2756
	3375
	3174
	2560
	2431
	1937

	
10-14
	3533
	3011
	3409
	2878
	2219
	2075

	
15-19
	4427
	2919
	3282
	3295
	2661
	2335

	
20-24
	3453
	3693
	2957
	3468
	2814
	2025

	
25-29
	2224
	4455
	2882
	3235
	2965
	2182



Према подацима Републичког завода за статистику, млади узраста од 15 до 30 година чине значајан део укупног становништва општине Аранђеловац. Из табеле је јасно уочљив континуирани пад укупног броја становника после 2002. године, као и смањење броја младих старосне групе (0-29 година). Посебно је изражен пад у групама 15-24 и 25-29 година, што указује на старење становништва и одлив млађег радно способног становништва.
Посматрајући образовну структуру становништва старијег од 15 година, уочавамо да највећи удео чини становништво са средњим образовањем (59,8%), потом становништво са основним (18%) образовањем. Важно је истаћи да је чак 5,2% становништва старијег од 15 година без завршене основне школе при чему је доминантна женска популација (73%) без икакве школске спреме. Становништво са вишим и високим образовањем чини 16,8% посматране популације, при чему је у овој групацији учешће женске популације веће (57%).[footnoteRef:3]  [3:  Републички завод за статистику, Становништво старо 15 и више година, према школској спреми и полу, по општинама и градовима према попису из 2022. године] 


Слика бр. 3 – Образовна структура становништва старијег од 15 година

[image: ]
Табела бр. 4 - Структура незапослених лица према степену образовања у фебруару месецу 2026. године[footnoteRef:4] [4:  Национална служба за запошљавање испостава Аранђеловац] 

	НЕЗАПОСЛЕНА ЛИЦА

	КАТЕГОРИЈЕ
	
	УКУПНО
	ЖЕНЕ
	МУШКАРЦИ

	
	УКУПНО
	2299
	1432
	867

	СТЕПЕН СТРУЧНЕ СПРЕМЕ
	I
	556
	315
	241

	
	II
	85
	68
	17

	
	III
	544
	275
	269

	
	IV
	813
	587
	226

	
	V
	63
	19
	44

	
	VI-1
	118
	82
	36

	
	VI-2
	51
	40
	11

	
	VII-1
	66
	44
	22

	
	VII-2
	3
	2
	1



Према евиденцији Националне службе за запошљавање испостава Аранђеловац (у даљем тексту: НСЗ), у фебруару месецу 2026. године, највећи број лица на евиденцији незапослених има четврти степен стручне спреме, укупно 813. Лица са завршеном вишом школом или факултетом има 238. Удео жена у укупној незапослености износи 62%.

Табела бр. 5 - Структура незапослених лица према полу и старости у фебруару месецу 2026. године[footnoteRef:5] [5:  Национална служба за запошљавање филијала Аранђеловац] 

	НЕЗАПОСЛЕНА ЛИЦА

	КАТЕГОРИЈЕ
	
	УКУПНО
	ЖЕНЕ
	МУШКАРЦИ

	
	УКУПНО
	2299
	1432
	867

	ГОДИНЕ
СТАРОСТИ
	15-19
	40
	12
	28

	
	20-24
	141
	84
	57

	
	25-29
	136
	95
	41

	
	30-34
	181
	122
	59

	
	35-39
	195
	138
	57

	
	40-44
	242
	147
	95

	
	остали
	1364
	834
	530



Према последњим подацима НСЗ, на крају фебруара месеца 2026. године, на евиденцији је било укупно 2299 незапослених лица. Од тог броја је 317 младих (15-30 година), односно 13.8% од укупног броја незапослених.

Табела бр. 6 – Издвајање средстава из буџета општине Аранђеловац за потребе младих у последње три године
	Врста трошкова
	2023.
	2024.
	2025.

	Издвајања за рад Канцеларије за младе
	5.720.000,00
	5.582.000,00
	3.000.000,00



На основу анализе буџетских докумената (Одлуке о ребалансу буџета) за 2023, 2024. и 2025. годину, Општина Аранђеловац је у континуитету издвајала средства за програме омладинског рада. Средства су планирана у оквиру Раздела 5 (Управа општине), „Канцеларија за младе“, кроз програмску активност 1301-0005: Спровођење омладинске политике.

Преглед издвојених средстава за последње три године:
[bookmark: _Hlk227136435]2025. година: 3.000.000,00 динара. Средства су у целости планирана из општих прихода буџета (извор 01). Највећи део средстава опредељен је за специјализоване  услуге (1.900.000,00 динара), док су остала средства намењена за материјал и награде. Извршена средства за овај програм износе 1.332.779,00 динара.
2024. година: 5.582.000,00 динара. Средства су у целости планирана из општих прихода буџета (извор 01). Највећи део средстава утрошен је за награде ученика као и за специјализоване услуге (организација концерата), укупно извршена средства за овај програм у 2024. години износи 5.115.017,00 динара.
2023. година: 5.720.000,00 динара. Средства су у целости планирана из општих прихода буџета (извор 01). Општина је највећи део средстава утрошила за награде ученика, затим специјализоване услуге и материјал.

[bookmark: _Toc227235661]2.2. Кључни партнери за спровођење омладинске политике

Табела бр. 7 – најзначаније информације о кључним субјектима омладинске политике
	СЕКТОР
	ОПИС СТАЊА

	Локална самоуправа – омладинска политика
	Почетак формирања Канцеларије за младе општине Аранђеловац везује се за измену Правилника о унутрашњој организацији и систематизацији радних места Општинске управе од 1. јуна 2011. године, када је у оквиру Одељења за привреду и друштвене делатности образована организациона целина „Канцеларија за младе“.
Након тога започете су активности усмерене на унапређење положаја младих, успостављена је сарадња са Министарством омладине и спорта и прикупљена искуства других локалних самоуправа. Уз подршку Министарства обезбеђена су средства за почетак рада Канцеларије и реализацију активности намењених младима.
Канцеларија за младе формално je почела са радом 14. новембра 2011. године, а њен рад правно je формализован доношењем Одлуке о организовању Канцеларије за младе бр. 06-338/2016-01-3 од 16. маја 2016. године.
Канцеларија за младе представља институционални механизам локалне самоуправе за спровођење омладинске политике и унапређење положаја младих. Њена улога је да обезбеди услове за активно укључивање младих у друштвени живот локалне заједнице, подстиче њихово оснаживање, развој потенцијала и креативно изражавање, као и да подржава реализацију различитих активности и иницијатива намењених младима.
Такође, Канцеларија учествује у припреми и реализацији пројеката и програма намењених младима, спроводи активности предвиђене локалним стратешким документима у области омладинске политике.
У том контексту посебно се тежи подстицању активног учешћа младих у друштвеном животу, развоју механизама за учешће младих у процесима доношења одлука, унапређењу система информисања младих, обезбеђивању једнаких могућности за све младе, нарочито за младе из осетљивих група, као и подстицању и вредновању њихових постигнућа у различитим областима друштвеног живота.

	Образовање
	Образовни систем у општини Аранђеловац обухвата једанаест основних школа, три средње школе, једну музичку школу и Академију струковних студија, и то:
1. ОШ „Свети Сава“;
2. ОШ „Илија Гарашанин“;
3. ОШ „Милан Илић Чича“;
4. ОШ „Светолик Ранковић“;
5. ОШ „Милош Обреновић“;
6. ОШ „Први српски устанак“ Орашац;
7. ОШ „Душан Радоњић“ Бања;
8. ОШ „Славко Поповић“ Даросава;
9. ОШ „Вук Караџић“ Стојник;
10. ОШ „Веља Герасимовић“ Венчане;
11. ОШ „Љубомир Ненадовић“ Раниловић;
12. ОМШ „Петар Илић“;
13. Гимназија „Милош Савковић“;
14. ЕУШ „Слободан Минић“;
15. ТШ „Милета Николић“ и
16. Академија струковних студија Шумадија – одсек Аранђеловац.

Основне и средње школе на територији општине обезбеђују како опште образовање, тако и стручно образовање у складу са потребама локалне привреде и тржишта рада. У оквиру ЕУШ „Слободан Минић“ реализују се образовни профили из области економије, туризма и угоститељства.
ТШ „Милета Николић“ образује кадрове у областима електротехнике, машинства, информационих технологија и заштите животне средине, кроз профиле као што су електротехничар информационих технологија, електротехничар аутоматике, техничар за компјутерско управљање (CNC) машина. У оквиру појединих образовних профила примењује се и модел дуалног образовања, који подразумева стицање практичних знања и вештина кроз учење у компанијама и код послодаваца, чиме се младима омогућава непосредно повезивање образовања са потребама тржишта рада.
На овај начин систем средњег образовања доприноси развоју стручних компетенција младих и њиховој бољој припремљености за укључивање на тржиште рада.
Високо образовање на територији општине доступно је и кроз рад Академије струковних студија Шумадија – Одсек Аранђеловац, који реализује струковне студијске програме усмерене ка практичним знањима и вештинама потребним на тржишту рада. Кроз студијске програме из области менаџмента, економије, туризма и угоститељства, студентима се омогућава стицање применљивих знања и компетенција.
Локална самоуправа активно учествује у унапређењу и одржавању школских објеката, у оквиру којих су реализовани  значајни пројеката и то: реконструкција старе ОШ „Милан Илић Чича“, ОШ „Светолик Ранковић“ и Спортске хале у оквиру Васпитног-образовног центра коју користе ученици две средње и једне основне школе, као и  локални спортски клубови.
Такође, постоји и међународна сарадња кроз програме са школама из иностранства (нпр. размена ученика са школама из Приједора (БиХ), из Брна (Република Чешка), што позитивно утиче на ученике, наставнике и професоре у стицању нових знања и метода рада.


	Запошљавање
	У Аранђеловцу систем подршке запошљавању је организован кроз Националну службу за запошљавање (НСЗ) – посебно кроз Испоставу НСЗ при Филијали Крагујевац, која покрива општину Аранђеловац и околину. Незапослена лица пријавом на евиденцију незапослених остварују право на: обавештавање о могућностима и условима за запошљавање, посредовање за запошљавање у земљи и иностранству, професионалну оријентацију и саветовање о планирању каријере, учешће у мерама активне политике запошљавања, процену радне способности, професионалну рехабилитацију и учешће у програмима и мерама прилагођеним особама са инвалидитетом, новчану накнаду за време незапослености у складу са законом и друга права утврђена законом и општим актима НСЗ. Незапослена лица пријављују се у овој испостави како би били евидентирани, посаветовани, упућени у програме и учествовали у мерама активне политике запошљавања које држава и локална самоуправа организују.
НСЗ не функционише као самостална велика канцеларија у Аранђеловцу, већ као испостава Филијале Крагујевац. Ту незапослени могу: да се пријаве на евиденцију незапослених, добију информације о мерама активне политике запошљавања и актуелним јавним позивима, да се пријаве за сајам запошљавања, добију саветовање за активно тражење посла и писање радне биографије.
Национална служба за запошљавање редовно организује и промовише програме запошљавања, обуке и субвенције, а неке од мера које се реализују и у Аранђеловцу су:
1. Сајмови запошљавања
НСЗ и локална самоуправа редовно организују сајмове запошљавања у Аранђеловцу, на којима учествују послодавци из региона и нуде конкретне послове. На сајмовима се представљају и програми и мере НСЗ-а, као и могућности и права незапослених, посебно младих људи који траже прво запослење.
2. Субвенције и подршка за самозапошљавање
НСЗ додељује пакете подршке и субвенције за самозапошљавање незапосленим лицима. Субвенција за самозапошљавање износи 380.000,00 динара и намењене су оснивању предузетничких радњи, задруга или предузећа. Овакве подршке подстичу предузетништво и смањење незапослености.
Током 2025. године у Аранђеловцу додељено је 17 пакета подршке за самозапошљавање, а кроз ове програме и претходне обуке неколико десетина људи успело је да започне сопствени бизнис.
3. Јавни позиви и обуке
НСЗ редовно објављује јавне позиве за обуке, преквалификације и програме стручне праксе, намењене различитим групама: младима до 30 година, дугорочно незапосленима, особама са инвалидитетом и другим теже запошљивим групама.
На овим позивима незапослени могу да се пријаве за програме као што су: субвенције за запошљавање код послодаваца, стручна пракса и приправништво, преквалификације и оспособљавања за нова занимања, online обуке и програми за развој вештина.
Током 2025. године у Аранђеловцу су закључени уговори са лицима:
· Таленти у јавном сектору – 4
· Функционално образовање одраслих – 6
· Субвенције доприноса и пореза за запошљавање ОСИ – 13
· Радна активација ОСИ - 19
· Субвенције за теже запошљива лица – 5
· Запошљавање приправника -9
· Обука за Java script – 3
· Стручна пракса – 15

НСЗ одржава редовну и успешну сарадњу са удружењима грађана и спортским удружењима, као и са јавним предузећима око ангажовања лица са инвалидитетом.


	Здравље
	 Здравствена заштита представља један од важних сегмената унапређења квалитета живота младих, јер обухвата превенцију болести, рано откривање здравствених проблема и промоцију здравих стилова живота. На територији општине Аранђеловац здравствену заштиту становништва обезбеђују релевантне здравствене установе које својим радом доприносе и унапређењу здравља младих. Кључни институционални партнери у овој области су Здравствени центар Аранђеловац и Специјална болница „Буковичка бања“.
Здравствени центар Аранђеловац представља централну здравствену установу у локалној заједници и обухвата организационе јединице примарне и секундарне здравствене заштите, Дом здравља и Општу болницу. Кроз рад служби опште медицине, педијатрије, школске медицине, гинекологије, специјалистичко-консултативних служби и болничког лечења, ова установа обезбеђује доступност широког спектра здравствених услуга за становништво, укључујући и младе.
Према расположивим подацима, у систему примарне здравствене заштите евидентирано је укупно 11.662 младих узраста од 15 до 30 година. Најчешће дијагнозе у овој популацији односе се на:
· Ј02.0 – акутни фарингитис
· R10.4 – бол у абдомену
· R50 – повишена телесна температура
Евидентирано је 12 младих са менталним сметњама, док случајеви проблема зависности нису регистровани. Такође, не постоје доступни подаци о репродуктивном здрављу младих, нити су евидентирани превентивни програми који су специфично усмерени на младу популацију.
На основу анализе података и структуре најчешћих дијагноза, могу се идентификовати следећи здравствени ризици код младих:
· учестале акутне инфекције, што може указивати на недовољну превенцију и здравствену едукацију;
· недовољно препознати и евидентирани проблеми менталног здравља;
· недовољна информисаност о репродуктивном и сексуалном здрављу;
· потенцијално скривени облици ризичног понашања (зависности), који нису евидентирани - не постоји евиденција.

Анализа стања указује да су основна ограничења у унапређењу здравља младих недостатак адекватног простора за организовање саветовалишта, радионица и превентивних програма, што онемогућава континуирано и поверљиво пружање услуга младима. Такође, недовољни кадровски капацитети, посебно у области менталног здравља (психолози, психијатри, саветници за младе) и ограничене могућности постојећег особља да се баве превентивним радом услед оптерећености редовним здравственим услугама. 
Услед наведених недостатака, Здравствени центар Аранђеловац у складу са својим могућностима спроводи активности у области превентивне здравствене заштите, које се реализују кроз систематске прегледе ученика и едукативне активности у оквиру обележавања Светског дана без дуванског дима и Светског дана здравља. Кроз сарадњу са образовним установама и локалним институцијама, ова установа доприноси подизању свести младих о значају очувања физичког и менталног здравља, правилне исхране, физичке активности и превенције ризичних понашања.
Специјална болница „Буковичка бања“ је здравствена установа специјализована за рехабилитацију и физикалну медицину. Поред основне делатности лечења и опоравка пацијената, ова установа има потенцијал да допринесе унапређењу здравља младих кроз активности усмерене на физичку рехабилитацију, опоравак након повреда, као и промоцију здравих животних навика и физичке активности.

 

	Социјална заштита
	Социјална заштита на територији општине Аранђеловац организована је кроз институције, програме и услуге чији је циљ пружање подршке социјално угроженим појединцима, породицама, деци, младима, старијим лицима и другим осетљивим друштвеним групама. Посебан значај имају мере које доприносе социјалној инклузији и превенцији социјалне искључености младих, као и подршци породицама у ризику.
Кључну улогу у систему социјалне заштите има Центар за социјални рад „Сава Илић“ Аранђеловац, који представља основну јавну установу надлежну за остваривање права из области социјалне заштите, као и за пружање стручне подршке појединцима и породицама у различитим животним ситуацијама. У оквиру свог рада Центар спроводи законска овлашћења, обезбеђује информисање грађана о правима из система социјалне заштите, пружа саветодавну и психосоцијалну подршку и упућује кориснике на различите облике институционалне и ванинституционалне помоћи.
Услуге које се реализују у оквиру система социјалне заштите обухватају различите облике подршке, међу којима су посебно значајне услуге намењене деци, младима и породицама. Центар за социјални рад учествује у поступцима заштите деце и младих, пружа подршку породицама које се налазе у ризику, као и саветодавни рад са родитељима и старатељима у циљу јачања породичних капацитета и спречавања социјалних проблема.
Једна од значајнијих услуга у систему социјалне заштите је услуга личног пратиоца детета, која је намењена деци са сметњама у развоју и има за циљ да им омогући лакше укључивање у образовни систем и свакодневне активности. 
Поред тога, у оквиру локалног система социјалне заштите реализују се и различити програми подршке који се финансирају из буџета локалне самоуправе, а односе се на унапређење социјалне сигурности и квалитета живота грађана. 
Сарадња Центра за социјални рад „Сава Илић“ Аранђеловац са локалном самоуправом, образовним установама, здравственим институцијама и организацијама цивилног друштва од великог је значаја за развој и унапређење система социјалне заштите. Резултат ове сарадње јесте боља координација услуга, благовремено реаговање у кризним ситуацијама и креирање програма који одговарају стварним потребама младих и других осетљивих група у локалној заједници.
Подаци указују на значајан обухват младих у систему социјалне заштите, као и на присуство вишеструких ризика и рањивости.
Укупан број младих корисника услуга социјалне заштите бележи раст у периоду од 2023. до 2024. године (са 516 на 654), док је у 2025. години присутан благи пад (642), али и даље значајно већи ниво у односу на почетни период. Ово указује на повећане потребе младих за подршком, али и на већу доступност или препознавање услуга.
Посебно је изражен тренд раста броја младих у ризику од сиромаштва (са 92 у 2023. на 122 у 2025. години), што указује на погоршање социо-економског положаја младих. Број корисника новчане социјалне помоћи (НСП) такође варира, али остаје висок, што потврђује финансијску нестабилност као један од кључних проблема.
Број младих без родитељског старања бележи континуирани раст (21 → 34 → 51), што представља посебно осетљиву категорију са повећаним ризиком од социјалне искључености. Додатно, значајан број младих живи у породицама са неадекватним родитељским старањем, што указује на потребу за јачањем породичне подршке и превентивних услуга.
Забрињавајући је и пораст броја младих жртава насиља (5 → 10 → 16), што указује на недовољну ефикасност превентивних механизама и потребу за системским интервенцијама у области заштите младих.
Број младих са инвалидитетом и сметњама у развоју је у сталном порасту (112 → 134 → 156), што указује на потребу за развојем инклузивних услуга, приступачности и подршке у образовању, запошљавању и социјалној интеграцији.
Када је у питању ромска популација, број корисника варира (38 → 47 → 46), али остаје значајан, што указује на континуирану изложеност социјалним ризицима и потребу за циљаним мерама подршке.
Иако постоје институционални механизми за пружање подршке, и даље постоји потреба за даљим развојем услуга у заједници, јачањем превентивних програма и унапређењем међусекторске сарадње, посебно у области подршке младима из осетљивих друштвених група.


	Спорт 
	Спорт представља један од кључних сегмената развоја младих, јер доприноси унапређењу физичког и менталног здравља, развоју социјалних вештина, јачању тимског духа и квалитетном провођењу слободног времена. Истовремено, спорт представља значајан механизам социјалне интеграције младих, подстицања здравих стилова живота и превенције различитих ризичних понашања. На територији општине Аранђеловац развијена је мрежа спортских организација које младима пружају могућност за активно укључивање у спортске активности и организовано бављење спортом. Кључне институције су Спортски савез Аранђеловац, СРЦ „Шумадија“ Аранђеловац и бројни клубови од којих су најзначајнији ФК „Шумадија“, ОМР „Шамот 65“, ЖРК „Бекамент Буковичка Бања“, КК „Књаз“, ОК „Шумадија“ и др.
Према доступним подацима, на територији општине делује 47 активних спортских организација које окупљају спортисте у различитим спортским дисциплинама. Укупно је евидентирано око 2.150 чланстава, од чега се приближно 880 односи на младе узраста од 15 до 30 година. Имајући у виду да је процењено да је око 20% спортиста члан више од једне спортске организације, реалан број јединствених спортиста износи око 1.700, док се процењује да је око 700 младих активно укључено у спортске активности. Ови подаци указују на значајан потенцијал спорта као инструмента за унапређење здравих стилова живота и социјалне интеграције младих у локалној заједници.
Структура спортских организација показује да највећи број клубова припада тимским спортовима, при чему доминира фудбал са 19 клубова, што чини више од 40% свих спортских организација. Поред фудбала, значајно су заступљени и борилачки спортови (карате, бокс, аикидо), као и клубови који делују у кошарци, одбојци, рукомету, фитнесу и бодибилдингу, док мањи број организација делује у другим спортским дисциплинама. Већина фудбалских клубова такмичи се у нижим такмичарским лигама, што указује на преовлађујући аматерски и рекреативни карактер спорта у локалној заједници.
Када је реч о учешћу младих, процењује се да они чине око 41% укупног броја спортиста. Највећи број младих окупљају фудбалски клубови, као и клубови у рукомету, одбојци и каратеу. Посебно су успешни клубови који имају развијене школе спорта и систематски тренажни процес, јер управо они успевају да привуку и задрже већи број младих у континуираном спортском раду.
Заступљеност девојака у спорту варира у зависности од спортске дисциплине. Већа укљученост девојака присутна је у рукомету, одбојци, каратеу и фитнес програмима, док је у појединим спортовима, попут фудбала, њихово учешће значајно мање. Ови подаци указују на потребу за додатним програмима и активностима усмереним на развој женског спорта и већу укљученост девојака у спортске активности.
Спорт има значајан потенцијал и као инструмент социјалне инклузије младих из осетљивих друштвених група, међутим анализа показује да је њихова заступљеност у спортским организацијама релативно мала. У већини клубова број младих из ових група креће се између 0 и 2 члана, што указује да потенцијал спорта као механизма социјалне интеграције још увек није у потпуности искоришћен.
Када је реч о спортској инфраструктури, процене клубова показују да већина организација располаже са 50 до 75% потребних инфраструктурних капацитета. Најчешћи инфраструктурни изазови односе се на недостатак спортских терена, ограничене капацитете спортских сала, недостатак опреме и ограничену доступност термина за тренинг. Ови проблеми посебно погађају мање спортске организације и клубове који делују у сеоским срединама.
Анализа учесталости тренажних активности показује да у делу клубова постоји континуиран и систематски тренажни процес, док у појединим спортским организацијама тренинзи нису довољно учестали да би се бављење спортом сматрало редовним. Процењује се да се око 510 младих бави спортом редовно, док се приближно 190 младих бави спортом повремено, односно у клубовима где учесталост тренинга није довољна. Ови подаци указују да је, поред повећања броја младих укључених у спортске активности, потребно радити и на унапређењу континуитета и квалитета тренажног процеса.
Спортске организације у највећој мери функционишу уз подршку локалне самоуправе, која кроз финансирање из буџета општине обезбеђује део средстава за њихов рад. Поред тога, клубови се финансирају из сопствених извора, као што су чланарине и донације, док је пројектно финансирање присутно у мањој мери. Клубови који користе више извора финансирања имају стабилније услове рада и веће организационе капацитете.
Иако спорт у општини представља важан ресурс за развој младих, анализа указује на постојање одређених изазова у функционисању спортског система. Најчешће идентификовани проблеми односе се на недовољну спортску инфраструктуру, ограничена финансијска средства, недостатак спортске опреме, као и недовољан број стручног тренерског кадра. Поред тога, у појединим клубовима присутан је проблем недовољне учесталости тренажних активности, што утиче на квалитет спортског рада и ниво укључености младих.
Упркос наведеним изазовима, спорт у општини Аранђеловац има значајан потенцијал за даљи развој и ширење обухвата младих. Унапређење спортске инфраструктуре, повећање доступности спортских програма, јачање стручних капацитета тренера, као и подстицање развоја школског, рекреативног и аматерског спорта представљају важне правце даљег развоја. Посебан значај имају активности усмерене на повећање укључености девојака и младих из осетљивих друштвених група, као и јачање сарадње између спортских организација, образовних институција и локалне самоуправе.
Развој ових механизама може значајно допринети повећању броја младих који се активно и континуирано баве спортом, што ће имати позитиван утицај на здравље младих, развој социјалних вештина и укупни квалитет живота у локалној заједници.

	Култура
	Културни живот у општини Аранђеловац заснива се на раду јавних установа културе, традиционалних манифестација и различитих програма који омогућавају активно учешће младих у уметничком и друштвеном животу заједнице. Кључни носиоци културних активности су Центар за културу Аранђеловац, Народна библиотека „Свети Сава“, Народни музеј Аранђеловац и Смотра уметности „Мермер и звуци“, који представљају окосницу културне понуде и развоја креативних потенцијала младих.
Центар за културу Аранђеловац представља централну институцију у области културе на локалном нивоу. У оквиру свог рада организује позоришне представе, концерте, филмске пројекције, изложбе и друге културно-уметничке програме.
Народна библиотека „Свети Сава“ најстарија је установа културе у Аранђеловцу, основана давне 1869. године као Читалиште. Данас, Библиотека има важну улогу у развоју културе читања, информисања и неформалног образовања младих. У оквиру свог програма организује књижевне вечери, промоције, радионице, едукативне програме, школу стрипа, а младима је омогућен приступ богатом књижном фонду и савременим изворима информација. Бибилиотека представља значајан ресурс за развој образовних и културних компетенција младих.
Народни музеј Аранђеловац представља кључну установу у области заштите и очувања културног наслеђа, са значајном улогом у развоју културног живота локалне заједнице. Музеј има важну улогу у раду са младима кроз едукативне програме, радионице, тематска вођења и сарадњу са школама, омогућавајући им да на интерактиван начин упознају културно наслеђе и развијају интересовање за уметност, историју и археологију. Кроз ове активности, млади се подстичу на активно учешће у културном животу, развој креативности и критичког мишљења, као и на јачање свести о значају очувања културног идентитета.
Смотра уметности „Мермер и звуци“ представља једну од најзначајнијих културних установа у општини Аранђеловац, са дугом традицијом и регионалним значајем. Кроз свој програм обједињује различите уметничке форме – музику, вајарство, сценске и визуелне уметности и пружа младим уметницима прилику за афирмацију, умрежавање и стицање искуства,  док младима у ширем смислу омогућава директан контакт са уметничком сценом и активно учешће у културним дешавањима високог квалитета.
Поред наведених институција, у културном животу општине учествују и удружења грађана, неформалне групе и појединци који доприносе разноврсности културних садржаја. Иако постоји континуитет у реализацији културних програма, уочава се потреба за даљим унапређењем садржаја намењених младима, већом доступношћу културних активности у руралним срединама, као и јачањем учешћа младих у креирању културних програма.

	Цивилни сектор
	Цивилни сектор у општини Аранђеловац представља важан сегмент друштвеног живота и значајног партнера локалној самоуправи у спровођењу политика усмерених ка младима и рањивим групама. Деловање удружења грађана обухвата области социјалне заштите, инклузије, волонтеризма, хуманитарног рада и неформалног образовања, при чему се посебно издвајају удружења „Путници“, „Деца у срцу“ , „Ја сам за“, Удружење оболелих од мултипле склерозе и други.
Удружење грађана „Деца у срцу“ представља једно од значајнијих и најдуготрајнијих удружења у локалној заједници, основано са циљем пружања подршке деци са сметњама у развоју и њиховим породицама. Током свог рада реализовало је бројне хуманитарне акције, пројекте и програме подршке, укључујући свакодневне радионице, едукативне и социјалне активности усмерене на развој животних вештина и социјалну инклузију корисника. Удружење активно сарађује са локалним институцијама, школама и другим организацијама, чиме доприноси већој видљивости и укључености особа са инвалидитетом у друштвени живот.
Удружење „Путници“ делује у области подршке особама са инвалидитетом, са посебним фокусом на радно ангажовање и социјалну инклузију. У оквиру свог рада организује активности у радно-рехабилитационом центру, где корисници учествују у различитим креативним и производним процесима, попут рециклаже и израде рукотворина. Овакве активности доприносе развоју радних навика, оснаживању корисника и њиховом активнијем укључивању у заједницу.
Удружење „Ја сам за“ представља пример активизма младих и грађанског учешћа у локалној заједници. Његово деловање усмерено је на подстицање волонтеризма, друштвене одговорности и учешћа младих у креирању локалних иницијатива. Кроз различите кампање, догађаје и акције, удружење доприноси развоју активног грађанства и јачању свести о значају друштвеног ангажмана.
Црвени крст Аранђеловац представља значајног актера у области рада са младима. Као хуманитарна и непрофитна организација са посебним јавним овлашћењима, делује у оквиру система Црвеног крста Србије и активно доприноси развоју волонтеризма, солидарности и друштвене одговорности код младих.
Кроз своје програме, укључује младе у волонтерске и едукативне активности, као што су обуке из прве помоћи, промоција здравих стилова живота, превенција ризичних понашања и хуманитарне акције. Ове активности омогућавају младима стицање практичних знања, развој вештина и активно учешће у заједници.
Црвени крст Аранђеловац остварује, у сарадњи са основним и средњим школама, локалном самоуправом и другима институцијама, значајне резултате у организацији хуманитарних и превентивних акција, чиме доприноси ширем укључивању младих у друштвене токове. 
Својим деловањем, Црвени крст Аранђеловац представља важан ресурс за развој активизма младих и њихово оснаживање у локалној заједници.
Иако, цивилни сектор у Аранђеловцу карактерише добра повезаност са локалном самоуправом и јавним институцијама, уочава се потреба за даљим јачањем капацитета удружења, већом укљученошћу младих у рад организација, као и развојем одрживих програма који би омогућили континуитет активности и ширење обухвата корисника.

	Туризам

	Туризам представља један од значајнијих развојних потенцијала општине Аранђеловац и важан актер у унапређењу положаја младих. Заснован на природним ресурсима, културно-историјском наслеђу и препознатљивим туристичким локалитетима, туризам има потенцијал да допринесе економском развоју, отварању радних места и задржавању младих у локалној заједници.
Иако туризам у Аранђеловцу није у тој мери развијен као у изразито туристичким општинама има значајну улогу у структури локалне привреде, посебно кроз бањски, излетнички и културни туризам. Развој туристичких садржаја и услуга доприноси развоју различитих економских активности и ствара могућности за укључивање младих у различите сегменте тржишта рада – од угоститељства и услуга, до организације манифестација и креативних индустрија.
Туристички потенцијал Аранђеловца додатно се огледа у постојању културних и природних атракција, као и традиционалних манифестација, које могу бити значајна платформа за укључивање младих кроз волонтерски рад, стицање практичних знања и развој предузетничких иницијатива. Ово је посебно важно имајући у виду да је у општини присутан тренд одлива младих и смањења броја становника, што указује на потребу за стварањем нових локалних прилика за запошљавање и развој. 
Ипак, развој туризма као сектора који подржава младе суочава се са одређеним изазовима – недовољна искоришћеност туристичких потенцијала, ограничена понуда садржаја намењених младима, недовољна повезаност образовања и привреде, као и недовољно развијене мере подршке омладинском предузетништву у овој области.

У табели бр. 8, представљени су програми и активности за младе који су реализовани у периоду од 2023. до 2025. године. Наведени догађаји организовани су како од стране надлежних органа општинске управе, установа култура, организација цивилног друштва и свих других кључних актера за спровођење омладинске политике.
Табела бр. 8 – Програми и активности за младе реализоване у периоду од 2023. до 2025. године
	ИНСТИТУЦИЈА
	ПРОЈЕКАТ/АКТИВНОСТ
	СРЕДСТВА

	Канцеларија за младе
	Фестивал „Аранђеловац зове“ (2023. и 2024.)
	

	Канцеларија за младе и Кабинет министра без портфеља задуженог да прати стање, предлаже мере и учествује у координацији активности у области Републике Србије са дијаспором
	
Летњи камп за децу и младе из дијаспоре (2023.)
	

	Канцеларија за младе и Смотра уметности „Мермер и звуци“
	Дан младих – 12. август 2024. године
	220.000,00 РСД

	Канцеларија за младе и Регионална агенција за економски развој Шумадије и Поморавља
	
Промоција програма Фонда за развој и Развојне агнеције Србије
	

	Центар за културу Аранђеловац
	Позоришне представе и стендап: 
Сандра Силађев, Анђелка Стевић, Крушевац Гето, Семир Гицић, Иван Томић (20)
	

	Центар за културу Аранђеловац
	Биоскопске пројекције: филмови европске продукције и савремени филмови (200)
	

	Центар за културу Аранђеловац
	Радионице плеса и глуме (15)
	

	Центар за културу Аранђеловац
	Музички програм: 
· Музички концерти: Александра Радовић, Хари Мата Хари, Сергеј Ћетковић, Гоца Тржан, Борис Режак, Ана Станић и Ивана Петерс
· Концерти КУД-ова: Ансамбл „Коло“, КУД „Абрашевић“ Аранђеловац, КУД „Електропорцелан“, КУД „Шамот“, Ансамбл „Венац“
	

	Центар за културу Аранђеловац
	Изложбе младих аутора у Савременој градској галерији (10)
	

	Центар за културу Аранђеловац
	Књижевни програм:
Зоран Цане Костић, Далибор Даничић и Бошко Ћировић Шкабо, Младен Цицовић (10)
	

	Национална служба за запошљавање 
	Стручна пракса – стручно оспособљавање незапосленог за самосталан рад у занимању за које је стечено одговарајуће образовање, ради обављања приправничког стажа, односно стицања услова за полагање стручног испита.
	5.500.000,00 РСД

	Национална служба за запошљавање
	Приправништво - мера којом се незапосленим лицима омогућава заснивање радног односа ради стицања радног искуства у струци и полагања стручног испита
	14.000.000,00 РСД

	Национална служба за запошљавање
	Самозапошљавање - мера којом се незапосленим лицима пружа финансијска и стручна подршка за покретање сопственог бизниса.
	3.700.000,00 РСД

	Национална служба за запошљавање
	Таленти у јавном сектору - мере и програми усмерени на препознавање, привлачење и развој младих и перспективних кадрова за рад у институцијама јавног сектора.
	3.500.000,00 РСД

	Национална служба за запошљавање
	Обука за java script - програм усмерен на стицање основних и напредних знања из програмирања у JavaScript-у, ради повећања запошљивости у ИТ сектору.
	250.000,00 РСД

	Национална служба за запошљавање
	Радна активација ОСИ - мера која омогућава укључивање особа са инвалидитетом у радне и друштвене активности ради јачања њихове запошљивости и социјалне инклузије.
	2.300.000,00 РСД

	Национална служба за запошљавање
	Субвенција доприноса ОСИ - мера којом се послодавцима надокнађује део трошкова доприноса за обавезно социјално осигурање приликом запошљавања особа са инвалидитетом.
	2.250.000,00 РСД

	Национална служба за запошљавање
	Субвенција за новозапослена лица - мера којом се послодавцима обезбеђује финансијска подршка за запошљавање незапослених лица, ради подстицања новог запошљавања.
	1.000.000,00 РСД

	ЕУШ ,,Слободан Минић“
	Квалитетно образовање за све - пројекат је реализован под покровитељством Савета Европе, у сарадњи са Министарством просвете. Циљ пројекта је развијање демократских компетенција ученика кроз наставне и ваннаставне активности.
	Пројекат није подразумевао новчана средства

	ЕУШ ,,Слободан Минић“
	Млади ослушкују ,,Бринем о здрављу – градим будућност“. 
	

	ЕУШ ,,Слободан Минић“
	Eко учионица - знање под ведрим небом
	

	Црвени крст Аранђеловац
	Прва помоћ – обука ученика седмог разреда и ученика прве године средње школе, реализација општинског такмичења и учешћа на Међурегионалном такмичењу.
	376.056,00 РСД

	Црвени крст Аранђеловац
	Програм „Борба против трговине људима“ – организовање семинара за вршњачке едукаторе и реализација радионица у основним и средњим школама.
	

	Црвени крст Аранђеловац
	Програм Добровољног давалаштва крви – обука волонтера за учешће у програму.
	

	Црвени крст Аранђеловац
	Остале програмске активности Црвеног крста – обука волонтера за учешће у активностима.
	

	Народна библиотекаа „Свети Сава“ Аранђеловац
	Јавни час реторике и односа са јавношћу  - проф. Дејана А. Милића
	

	Народна библиотекаа „Свети Сава“ Аранђеловац
	Представљање књиге „Збирка“ Јакше Бошковића (у сарадњи са ОМШ „Петар Илић“ и АКУД „Бранко Крсмановић“)
	

	Народна библиотека „Свети Сава“ Аранђеловац
	„Мала школа говорништва“ – предавач Дејан А. Милић
	

	Народна библиотека „Свети Сава“ Аранђеловац
	Трибине и предавања поводом обележавања Националног дана сећања на све жртве фашизма и геноцида (у сарадњи са Музејом жртава и геноцида у Београду и ЕУШ „Слободан Минић“ )
	

	Народна библиотека „Свети Сава“ Аранђеловац и Канцеларија за младе
	АР СТРИП Фестивал (2023, 2024. и 2025.)
	

	Народна библиотека „Свети Сава“ Аранђеловац
	Општинско такмичење у рецитовање за средњошколце (2023, 2024. и 2025.)
	

	Народна библиотека „Свети Сава“ Аранђеловац
	Квиз знања за средњошколце (у сарадњи са Омладином Аранђеловац)
	

	Народна библиотека „Свети Сава“ Аранђеловац
	Радионице савременог позоришта „У моје време“ Мирјане Вуковић
	

	Народна библиотека „Свети Сава“ Аранђеловац
	„Причајмо... о књигама и звуцима“ – обележавање Међународног дана младих
	

	Народна библиотека „Свети Сава“ Аранђеловац
	Песничко вече посвећено Ани Илић у оквиру манифестације „Окрени се, покрени се“ (у сарадњи са Омладином Аранђеловац)
	

	Народна библиотека „Свети Сава“ Аранђеловац
	Промоција књига „Месец изнад наше звезде“ Мине Маринковић (у сарадњи са Гимназијом „Милош Савковић“ и УГ „Деца у срцу“)
	

	Народна библиотека „Свети Сава“ Аранђеловац
	Промоција књиге „Детињство на бродовима“ Гордане Наумовић 
	

	УГ „Деца у срцу“
	„Програмске активности Савеза и ЦДП и локалних партнера у 2025. години“
	284.000,00 РСД

	УГ „Деца у срцу“
	„Интегрисани програми подршке особама са интелектуалним инвалидитетом у Србији у 2025. години“
	324.000,00 РСД

	УГ „Деца у срцу“
	„Приче о природи, екологији и пријатељству“
	60.000,00 РСД

	УГ „Деца у срцу“
	Представа „МС и ја, пут прихватања“ поводом обележавања Међународног дана оболелих од Мултипла склерозе (2025.)
	40.000,00 РСД

	УГ „Деца у срцу“
	Пројекат „Помози ми да урадим сам“ – Рад на јачању самосталности особа са инвалидитетом кроз радионичарске активности (2024.)
	100.000,00 РСД

	УГ „Путници“
	Радно-рехабилитациони програм (2023, 2024. и 2025.) у сарадњи и под менторством Удружења „Наша кућа“ из Миријева
	730.000,00 РСД
1.067.000,00 РСД
1.354.000,00 РСД

	УГ „Путници“
	Излет у Сокобању - уз подршку Тима за родну равноправност општине Аранђеловац. Осим корисника и њихових родитеља, на излет су ишли и ученици ОШ „Милош Обреновић“ са наставницима, као и ученици осталих градских основних школа са родитељима.
	177.000,00 РСД

	Гимназија „Милош Савковић“
	Учешће ученица у програму „Знање за одрживи развој“  у Петници – април 2023.  
	

	Гимназија „Милош Савковић“
	 Ученичка компанија – I награда на Upshift радионици у Сарајеву – мај 2023.
	

	Гимназија „Милош Савковић“
	 Радионица „У друштву је лепше и лакше“ – радионицу су припремиле и водиле ученице Гимназије а програм је намењен деци са сметњама у развоју – септембар 2023.
	

	Гимназија „Милош Савковић“
	Пословни изазов за регион Централне Србије – I награда – вођа тима Ана Зороје, ученица III/5 – новембар 2023.
	

	Гимназија „Милош Савковић“
	Ученичка компанија – учешће на Upshift радионици, уз одабир пројекта за финансијску подршку у износу од 100.000 динара – септембар 2024.
	

	Гимназија „Милош Савковић“
	„Пословни изазов“ у организацији „Достигнућа младих“ - четири ученика Гимназије учествовала су на такмичењу, уз менторску подршку професорке Сање Ђаковић. У конкуренцији од 20 тимова са иновативним идејама, прво место и пласман на републичко такмичење освојио је тим чији је члан био ученик Гимназије Василије Лазаревић (III/6) – новембар 2024.
	

	Гимназија „Милош Савковић“
	Ученичка компанија – I место на регионалном такмичењу – март 2025.
	

	Гимназија „Милош Савковић“
	На Националном такмичењу ученичких компанија, ученица Магдалена Ћирић издвојила се међу 100 учесника и освојила признање „Млади лидер“, чиме је награђена учешћем у програму „Менаџер САМ на дан“ у организацији „Достигнућа младих“ и Српске асоцијације менаџера.
	

	Гимназија „Милош Савковић“
	Ученице окупљене око Ученичке компаније Naturo Vibe, са производом Zen It, учествовале су на међународном онлајн такмичењу ученичких компанија Pitch Battle у Литванији. Истовремено, на регионалном такмичењу „Пословни изазов“ у Крагујевцу, где је више од 100 средњошколаца радило на развоју решења за унапређење квалитета сна предузетника, ученица Ива Павић је са својим тимом освојила III место и обезбедила пласман на Национално такмичење – октобар 2025.
	

	Гимназија „Милош Савковић“
	Каријерни дан  - за ученике III и IV године током којег су имали прилику да се упознају са различитим занимањима, одабраним на основу претходно спроведене анкете – децембар 2025.
	

	Гимназија „Милош Савковић“
	Програм „Girls Go Circular“ – јануар 2026.
	

	Народни музеј Аранђеловац
	Радионица „Наш народни живот“ у оквиру историјске секције ОШ „Милош Обреновић“ – 2024. година 
	

	Народни музеј Аранђеловац
	Радионица „Надежда Петровић - наслеђе“ – 2024. година
	

	Народни музеј Аранђеловац
	Радионице у етно домаћинству Милошевић – 2024. и 2025. година
	

	Народни музеј Аранђеловац
	Израда публикације за децу „Одох у музеј“  - 2025. година
	

	Народни музеј Аранђеловац
	Тематска вођења кроз парк Буковичке бање, са освртом на збирку скулптура, за ученике основних и средњих школа – 2023. и 2024. година
	

	Народни музеј Аранђеловац
	Предавање о Првом светском рату  у Гимназији „Милош Савковић“ – новембар 2023. године
	

	ТШ „Милета Николић“, ОШ „Свети Сава“ и Центар за културу Аранђеловац
	Изложба фотографија „Свибор“
	

	ТШ „Милета Николић“, ОШ „Свети Сава“ и Центар за културу Аранђеловац
	Светосавска академија (2023, 2024. и 2025.)
	

	ТШ „Милета Николић“, Црвени крст и ученици волонтери
	Обележавање Националног дана борбе против дуванског дима (2023, 2024. и 2025.)
	

	ТШ „Милета Николић“ и ЈКП „Букуља“ Аранђеловац
	Пројекат „Рециклажом за чистији Аранђеловац“
	

	ТШ „Милета Николић“ и Канцеларија за младе
	Осмомартовски хуманитарни базар
	

	ТШ „Милета Николић“, Црвени крст Аранђеловац и ученици волонтери
	Обележавање Светског дана борбе против туберкулозе (2023, 2024. и 2025.)
	

	ТШ „Милета Николић“
	Књижевно вече професора Синише Гаврића
	

	ТШ „Милета Николић“ и Истраживачи са Биолошког факултета
	Предавање „Ковид 19 из угла рачунске биологије“ и  „Утицај кофеина, таурина и етанола као компоненти енергетских пића на диференцијацију, морфолошке и функције карактеристике неурона и астроцита у модел систему хумане неурогенезе“
	

	ТШ „Милета Николић“ и Општина Аранђеловац
	Трибина „Реци не, интернет и друштвене мреже – корист и штета“
	

	Канцеларија за младе 
	Сајам образовања
	

	ТШ „Милета Николић“
	Представа „Милева Марић“
	

	ТШ „Милета Николић“ и НАПОР (Национална асоцијација практичара омладинског рада) 
	Активизам у омладинском раду – 30 радионица
	

	ТШ „Милета Николић“
	Обележавање Светског дана без аутомобила (2023, 2024. и 2025.)
	

	ТШ „Милета Николић“ и Ноћ истраживача
	Предавање „Инжењерство у служби развоја лекова за канцере“
	

	ТШ „Милета Николић“
	Обележавање Међународног дана толеранције (2023, 2024. и 2025.)
	

	ТШ „Милета Николић“
	Радионице у месецу борбе против зависности (новембар 2023, 2024. и 2025.)
	

	ТШ „Милета Николић“ и Удружење „ЕДУ-АР“
	Промоција механизама за сузбијање дискриминације деце и младих у образовном систему
	

	ТШ „Милета Николић“ и Удружење „Интеркултура“
	Предавање о интеркултури
	

	ТШ „Милета Николић“ и Канцеларија за дуално образовање
	Учешће у промоцији дуалног образовања (2023, 2024. и 2025.)
	

	ТШ „Милета Николић“ и Агенција за безбедност саобраћаја
	Предавање „На матуру без аутомобила“ (2024. и 2025.)
	

	ТШ „Милета Николић“
	Предавање о здравој исхрани – дипл. нутрициониста – дијететичар Сандра Швабић
	

	ТШ „Милета Николић“
	Каријерни дани – представљање занимања (2024. и 2025.)
	

	ТШ „Милета Николић“ и Центар за културу
	Представа „Лајање на звезде“
	

	ТШ „Милета Николић“
	Обележавање Дана планете Земље (2023, 2024. и 2025)
	

	ТШ „Милета Николић“
	Активности у недељи сећања и заједништва (2024. и 2025. године)
	

	ТШ „Милета Николић“ и ЕУШ „Слободан Минић“
	Предавање „Косовски завет, српско народно јеванђеље и народна етика у прошлости, садашњости и будућности“
	

	ТШ „Милета Николић“ и Ноћ истраживача
	„Паракрини ефекат матичних ћелија у регенерацији ткива“
	

	ТШ „Милета Николић“ и МУП РС
	Предавање матурантима на тему безбедности учешћа младих у саобраћају, превенција насиља...
	

	ТШ „Милета Николић“ и Канцеларија за младе
	Школа роботике
	

	ТШ „Милета Николић“
	Обележавање Светског дана заштите животне средине (2023, 2024. и 2025. године)
	

	ТШ „Милета Николић“ и Комисија за родну равноправност општине Аранђеловац
	Панел дискусија на тему равноправности и акција санације Отворене сцене у парку
	

	ТШ „Милета Николић“
	Концерт Марија Јовановића
	

	ТШ „Милета Николић“
	Интерактивна радионица „Караван културе говора“
	

	ТШ „Милета Николић“ , Општина Аранђеловац и Олимпијски комитет Србије
	Недеља спорта (2023, 2024. и 2025.)
	

	ТШ „Милета Николић“
	Обележавања Међународног дана европских језика (2023, 2024. и 2025.)
	

	ТШ „Милета Николић“ и ОШ „Први српски устанак“
	Састанак ученичких парламената у Орашцу
	

	ТШ „Милета Николић“
	Учешће на Сајму образовања (2024. и 2025.)
	

	ТШ „Милета Николић“ и ЈКП „Букуља“
	ЕКО Радионица
	

	ТШ „Милета Николић“ и Академија струковних студија Шумадија
	Предавање на тему „Знање и каријера“ (2024. и 2025.)
	

	ТШ „Милета Николић“ и Академија струковних студија Шумадија
	Предавање „Туризам у заштићеним подручјима“
	

	ТШ „Милета Николић“ и Удружење Омладина Аранђеловац
	Обележавање Међународног дана особа са инвалидитетом (2023, 2024. и 2025.)
	

	ТШ „Милета Николић“ и Општина Аранђеловац
	Караван волонтера
	

	ТШ „Милета Николић“ и Удружење ЕДУ АР
	Предавање „Превенција дискриминације код деце и младих“
	

	ТШ „Милета Николић“ и Удружење „Ја сам за“
	Радионица декупажа (2024.)
	

	ТШ „Милета Николић“
	Истраживање и радионице на тему „Насиље над женама“
	

	ТШ „Милета Николић“
	Предавање на тему „Акнозна и проблематична кожа“ бивша ученица струковни козметичар-естетичар Милица Савић
	

	TШ „Милета Николић“ и Академија струковнох студија Шумадија
	Радионица о климатским променама 
	

	ТШ „Милета Николић“
	Акција „Берза књига“ (2024. и 2025.)
	

	ТШ „Милета Николић“ и Општина Аранђеловац
	Предавање „Дискриминацију искључи - о њој све научи“
	

	ТШ „Милета Николић“
	Обележавање Дана мола
	

	ТШ „Милета Николић“
	Обележавање Светског дана менталног здравља
	

	ТШ „Милета Николић“ и Црвени крст Аранђеловац
	Обука за знање и вештине за препознавање ризика и даљи превентивни рад
	

	ТШ „Милета Николић“ и ЈКП Букуља
	Пројекат „За чистији Аранђеловац“
	

	ТШ „Милета Николић“
	Обележавање Међународног дана волонтера
	

	ТШ „Милета Николић“ и Дом здравља Аранђеловац

Анализа реализације наведених пројеката показује да је већина њих дала позитивне резултате: посебно активности које су подразумевале директно учешће младих и практичне садржаје. Мање успешни били су пројекти са ограниченом трајањем и без континуиране подршке, што је утицало на њихову дугорочну одрживост. 
[bookmark: _Toc227235663]2.4. Анализа остварених резултата спровођења претходног планског документа

Локални акциони план за младе општине Аранђеловац односио се на период од 2020. до 2025. године и био је усмерен на остваривање  7 (седам) приотритета и то:
· Приоритет 1 – Питање незапослености
· Приоритет 2 – Образовање младих
· Приоритет 3 – Култура и еко-култура
· Приотитет 4 – Безбедност младих
· Приоритет 5 – Развијање толеранције
· Приоритет 6 – Спорт и здравље
· Приоритет 7 – Развој капацитета Канцеларије за младе
У оквиру Приоритета 1 дефинсисaне су четири мере: подстицање едукације младих за програме подржавања предузетништва на локалном нивоу, организовање практичних сусрета на нивоу младих – представници компанија, организовање сајма запошљавања и формирање сталног тела за сарадњу школа, привреде и јединица локалне самоуправе. 
Анализом реализованих програма и активности може се констатовати да је део ових мера спроведен кроз активности Националне службе за запошљавање, пре свега кроз програме стручне праксе, приправништва, самозапошљавања, обука и програме намењене запошљавању осетљивих група. Наведени програми допринели су јачању компетенција младих и њиховој већој запошљивости, као и стицању практичних знања и вештина, што је у складу са мером подстицања едукације и делимично са мером повезивања младих са послодавцима.
Активности које се односе на организовање практичних сусрета младих и представника компанија нису реализоване као посебно структурисане и континуиране мере, већ су се одвијале посредно кроз укључивање младих у програме праксе и запошљавања. Такође, на годишњем новиоу организовани су сајмови запошљавања у сарадњи са НСЗ и локалним компанијама и предузетницима. 
Имајући у виду наведено, може се закључити да је Приоритет 1 у већој мери реализован, пре свега кроз програме који доприносе запошљавању и стицању практичних знања младих, док су мере које се односе на системско повезивање актера и недовољно развијене и захтевају додатно унапређење у наредном периоду.
У оквиру Приоритета 2 – образовање предвиђене су три мере: креирање заједничких пројеката КЗМ и школа, формирање градског ученичког парламента и организовање радионица које се тичу писања пројеката. 
Посматрајући период важења претходног ЛАП-а за младе, може се уочити да је активност усмерена на развој заједничких пројеката КЗМ и школа спроведена у извесној мери, док преостале две мере нису биле предмет реализације у наведеном периоду.
Приоритет 3 – култура и еко-култура обухвата четири мере: покретање пројекта „Школа у природи“ у Горњој Трешњевици, спровођење анкете о потреби изградње Дома омладине у објекту старог Суда, реализација културних манифестација за младе у селима под називом „Сусрети села на модеран начин“ и покретање стрип и фотографске секције, као и аматерског позоришта.
Анализом реализованих активности може се закључити да је овај приоритет у великој мери спроведен. Пројекат „Школа у природи“ у Горњој Трешњевици унапређен је и трансформисан у „Омладински центар – Горња Трешњевица“, за који је израђена пројектно-техничка документација и прибављене све неопходне дозволе, док се почетак радова очекује у другој половини 2026. године.
Активности у вези са успостављањем простора за младе у објекту старог Суда су у току тј. израда пројектно-техничке документације за будући кутак за младе. Културне манифестације за младе у сеоским срединама успешно су реализоване, најпре у сарадњи са Центром за културу и Омладинским саветом општине Аранђеловац, а затим и кроз програм „Михољски сусрети села“ уз подршку надлежног министарства.
Мера која се односи на развој стрипа и фотографских активности, као и аматерског позоришта, спроведена је у значајној мери. Посебно се издваја организација Стрип фестивала, који је од 2022. године прерастао из радионице у оквиру Фестивала књиге у самосталну манифестацију, реализовану у сарадњи са Народном библиотеком „Свети Сава“, Центром за културу Аранђеловац и Канцеларијом за младе. Као резултат ових активности, успостављена је и неформална школа стрипа, која окупља младе на редовним недељним радионицама.
Све наведено указује да је Приоритет 3 успешно реализован, уз даљи потенцијал за развој започетих иницијатива.
Приоритет 4 – безбедност садржи четири мере: континуирано унапређење безбедносне културе кроз медијске кампање и образовне активности, информисање младих о штетним последицама употребе ватреног оружја, дрога и прекомерне конзумације алкохола, развој активности усмерених на јачање комуникације, поверења и сарадње између младих и припадника сектора безбедности, као и континуирано образовање младих о безбедном понашању у саобраћају.
Мере у оквиру Приоритета 4 реализоване су у мањој мери. Највећи степен реализације уочава се код мере која се односи на континуирано образовање младих о безбедном понашању у саобраћају. У том сегменту, Савет за безбедност саобраћаја општине Аранђеловац, у сарадњи са Агенцијом за безбедност саобраћаја, предшколским установама, основним и средњим школама, континуирано спроводи бројне активности, укључујући едукативне програме „Пажљивкова смотра“, „Караван безбедности“, „На матуру без аутомобила“ и друге.
Остале мере, које се односе на унапређење безбедносне културе, превенцију ризичних понашања и јачање поверења између младих и припадника сектора безбедности, нису реализоване у довољној мери или нису биле системски и континуирано спровођене.
Сходно наведеном, може се закључити да је Приоритет 4 делимично реализован, са израженијим резултатима у области безбедности саобраћаја, док је у осталим сегментима потребно додатно унапређење и континуирани приступ.
Приоритет 5 – развијање толеранције обухвата четири мере: развијање модела подршке младима из сиромашних породица кроз организовање бесплатних едукација, курсева страних језика, информатичких курсева, бесплатне школе спорта, бесплатних екскурзија; подизање свести локалне средине и младих о потребама и правима младих са инвалидитетом и младима из маргинализованих група; организовање конкретних акција волонтера КЗМ у циљу помоћ младима из социјално угрожених категорија и заједнички пројекти НВО и КЗМ. 
Анализом реализованих активности може се констатовати да ове мере нису у потпуности спроведене. Одређени помаци су остварени, али без континуитета и системског приступа. Највећи степен реализације уочен је код мере која се односи на организовање волонтерских акција, посебно у периоду пандемије ковида, када су волонтери били активно укључени у пружање подршке грађанима, пре свега кроз поделу пакета помоћи социјално угроженим категоријама.
Остале мере, које се односе на организовање бесплатних едукација, курсева и активности за младе из сиромашних породица, као и на подизање свести о правима младих из маргинализованих група, нису реализоване у довољној мери.
Сходно наведеном, може се закључити да је Приоритет 5 делимично реализован, при чему се као посебно значајан сегмент издваја волонтеризам. Даљи развој и системско унапређење волонтерских активности представљају кључан потенцијал за јачање солидарности, толеранције и друштвене укључености младих у наредном периоду.
Приоритет 6 – спорт и здравље предвиђа пет мера: развијање свести о здравим стиловима живота кроз едукације у основним и средњим школама, као и кроз организацију активности и догађаја који промовишу њихову примену; унапређење психофизичког развоја младих кроз бесплатне спортске активности, попут школских турнира; организовање радионица усмерених на оснаживање младих девојака да преузму одговорност за сопствено здравље; спровођење обука за школски кадар у циљу реализације едукативних радионица о болестима зависности; као и развијање и промовисање толеранције, разумевања, родне равноправности, прихватања различитости и неговања ненасилне комуникације.
Анализом реализованих активности може се констатовати да мере у оквиру Приоритета 6 нису у потпуности спроведене и да постоји простор за њихово додатно унапређење. Иако на територији општине делује значајан број спортских организација и постоји солидан обухват младих укључених у спортске активности, потенцијал спорта као механизма за унапређење здравих стилова живота и социјалне инклузије још увек није у довољној мери искоришћен, посебно када је реч о укључивању девојака и младих из осетљивих група.
Сходно наведеном, препоручује се систематичније спровођење мера кроз развој доступнијих и континуираних спортских и едукативних програма, јачање школског спорта, унапређење инфраструктурних услова, као и креирање циљаних активности које ће подстаћи веће учешће младих, нарочито девојака и припадника осетљивих група.
Анализом Приоритета 7 – развој капацитета локалне Канцеларије за младе, може се констатовати да у посматраном периоду није остварен планирани ниво развоја, иако су реализоване поједине активности и пројекти. У складу са Локалним акционим планом, Канцеларија за младе има значајну улогу у унапређењу положаја младих као кључни носилац активности, координатор и сервис подршке младима, међутим у пракси је уочен одређени застој у раду и недовољна присутност у локалној заједници.
Активности нису спровођене континуирано нити у довољној мери системски, што је утицало на ограничен домет програма намењених младима. Иако су поједини пројекти реализовани, они нису обезбедили довољан ниво видљивости и укључености младих, нити су у пуној мери допринели позиционирању Канцеларије као централног места окупљања, информисања и подршке.
У контексту даљег унапређења положаја младих, неопходно је радити на јачању кадровских и организационих капацитета Канцеларије, развоју партнерстава са релевантним локалним актерима, као и на унапређењу комуникације са младима кроз савремене и њима прилагођене канале. Посебан акценат треба ставити на креирање континуираних и видљивих програма који одговарају потребама младих.
Сходно наведеном, може се закључити да је Приоритет 7 реализован у ограниченој мери, те да рад Канцеларије за младе у наредном периоду захтева системско унапређење, како би у пуној мери допринела побољшању положаја младих на локалном нивоу.
На основу анализе степена реализације Локалног акционог плана за младе општине Аранђеловац за период 2020–2025. године, може се закључити да су остварени значајни резултати у појединим областима, али да је укупна реализација мера неуједначена.
Највећи напредак остварен је у области запошљавања и културе, где су активности спровођене континуирано и уз подршку институција, што је допринело већој укључености младих. Одређени позитивни помаци уочени су и у области безбедности саобраћаја и волонтеризма.
Међутим, значајан број мера није реализован у довољној мери, пре свега услед недостатка системског и континуираног приступа, као и недовољно развијене сарадње између кључних актера. Посебан изазов представља функционисање Канцеларије за младе, чији капацитети у посматраном периоду нису били у довољној мери развијени. Иако су реализовани поједини пројекти, уочен је одређени застој у раду, недовољна видљивост и ограничен домет активности, што је утицало на слабије позиционирање Канцеларије као кључног сервиса подршке младима. Такође, потенцијал спорта и здравствених програма није у потпуности искоришћен, нарочито у делу инклузије осетљивих група и превентивних активности.
У наредном периоду неопходно је јачање институционалних капацитета, успостављање трајних механизама сарадње и развој континуираних, инклузивних и младима прилагођених програма, како би се обезбедили одрживи резултати у унапређењу положаја младих.
[bookmark: _Toc227235664]2.4.1. SWOT анализа

За израду програма коришћена је SWOT анализа, као инструмент за процену јачих и слабих страна (S – strengths, W – weaknesses), прилика (O - opportunities) и претњи ( T- threats) које могу утицати на њих. У контексту Програма, идентификовани су унутрашњи и спољашњи фактори који могу утицати на успех или спровођења мера и активности које су дефинисане Програмом и детаљније разрађене акционим планом. Разултати  SWOT анализе представљени су табели бр. 9.
Табела бр. 9 - SWOT анализа
	 S  СНАГЕ

· Развијен институционални оквир (Канцеларија за младе, ученички парламенти, спортски клубови, ОЦД, установе културе, здравствене и социјалне установе) 
· Постојање образовне инфраструктуре (основне, средње школе и Академија струковних студија) 
· Активна подршка Националне службе за запошљавање и доступност мера активне политике запошљавања 
· Развијен културни и спортски живот са значајним бројем организација и манифестација 
· Привредни и економски потенцијал
· Велики туристички потенцијал
· Постојање цивилног сектора 
· Добра саобраћајна повезаност и развијени локални ресурси
	W  СЛАБОСТИ

· Демографски пад и одлив младих
· Недовољно развијени капацитети и видљивост Канцеларије за младе
· Недостатак системских и континуираних програма за младе
· Недовољно развијени програми у области менталног и репродуктивног здравља
· Ограничени кадровски и инфраструктурни капацитети (здравство, спорт)
· Ниска укљученост осетљивих група младих
· Недовољна доступност садржаја у руралним срединама

	 O  МОГУЋНОСТИ

· Усклађеност са националним и европским стратегијама за младе
· Могућност коришћења домаћих и међународних фондова (ЕУ, државни програми)
· Развој дуалног образовања и повезивање са привредом
· Развој омладинског центра и нових простора за младе
· Јачање цивилног сектора и волонтеризма
· Развој туризма и предузетништва као прилика за запошљавање младих
· Увођење иновативних и дигиталних програма за младе

	T   ПРЕТЊЕ

· Континуирано исељавање младих и „одлив мозгова“
· Старење становништва и смањење броја младих
· Ограничени финансијски ресурси на локалном нивоу
· Недовољна мотивација младих за учешће у друштвеном животу
· Социјални ризици (сиромаштво, насиље, искљученост)
· Недовољна координација институција и одрживост програма
· Непредвидиви спољни фактори (економске кризе, миграције)

Одељење за привреду и друштвене делатности општинске управе Аранђеловац спровело је анкету коју је попунило 533 младих са територије општине, узраста од 15 до 30 година.  Добијени резултати представљају полазну основу за израду Програма унапређења положаја младих општине Аранђеловац за период 2026-2028. године.
За израду анкета коришћени су Гугл упитници који су обухватили опште податке о полу и пребивалишту, образовању и вештинама, квалитету живота младих у заједници, информисаности, здрављу, као и о приоритетима за наредни период. Онлајн анкету, постављену 3. марта 2026. године, попунило је 75 младих узраста од 20 до 30 година и 458 младих узраста од 15 до 19 година.
У анкети су учествовали ученици средњих школа, студенти, запослена, незапослена и самозапослена лица млађа од 30 година. Ученици који похађају средњу школу имају хетерогену структуру у  односу на пребивалиште, 59% испитаника живи у градском насељу док 41% у сеоским и приградским насељима. Такође, млади између 20 и 30 година који су анкетирани 69% живи  у градском насељу а 31% у сеоским и приградским насељима.
Анализом одговора младих узраста од 15 до 30 година створена је слика која пружа увид у њихове ставове, потребе и изазове у кључним областима значајним за унапређење њиховог положаја у локалној заједници.

Образовање и вештине
Резултати анкете указују да млади у највећој мери препознају значај образовања, али истовремено изражавају одређено незадовољство његовим квалитетом и применљивошћу у пракси.  Иако формално образовање обезбеђује основна знања, млади сматрају да оно није довољно усклађено са потребама тржишта рада, нити довољно усмерено на развој практичних вештина. 
Само 15,8%  младих сматра да има довољно прилика за неформално образовање, док већина наводи да су те могућности ограничене – 31,9% их користи повремено, 24,9% врло ретко, а чак 25,3% није ни упознато са постојањем таквих програма. Посебно је изражена потреба за додатним облицима неформалног образовања, пре свега у областима информационих технологија, страних језика, предузетништва и комуникационих вештина. 
Такође, уочава се недовољна информисаност о могућностима за усавршавање и ограничена доступност каријерног вођења и саветовања, што додатно отежава доношење образовних и професионалних одлука.

Запошљавање
Запошљавање се издваја као једна од најзначајнијих тема за младе. Иако постоје одређени програми подршке, млади их не препознају као довољно доступне или ефикасне. Посебан проблем представља недостатак радног искуства, што значајно отежава проналажење првог посла. Чак 61,4% испитаника није имало прилику за праксу или први радни ангажман, док је само 31,5% имало неки облик искуства.
Млади указују на ограничене могућности за обављање праксе и стажирања, као и на недовољну повезаност образовних институција са локалном привредом. Поред тога, присутан је и осећај неповерења у систем запошљавања, који се доводи у везу са перцепцијом неједнаких шанси и недовољне транспарентности.
Истовремено, постоји интересовање за самозапошљавање и предузетништво, али уз препознате препреке као што су недостатак финансијске подршке, знања и менторске подршке.

 Квалитет живота младих 
Млади квалитет живота углавном оцењују као просечан, уз наглашене недостатке који се односе на ограничене могућности за лични и професионални развој. Као кључни фактори који утичу на квалитет живота издвајају се доступност послова, садржаји за младе и општи друштвени амбијент.
Посебно се истиче недостатак простора за окупљање младих, као и ограничен број активности које би омогућиле квалитетно провођење слободног времена што утиче на опште (не)задовољство младих.

Слободно време, култура и спорт
Резултати показују да спорт представља најдоступнији облик активности за младе, али да ни у овој области обухват није потпун. Културни и едукативни садржаји су доступни у мањој мери, док су програми неформалног образовања и омладинског активизма недовољно развијени.
Посебно се издваја недостатак организованих, континуираних активности које би биле прилагођене интересовањима младих. Такође, уочена је неравномерна доступност садржаја, посебно у руралним срединама.

Информисаност и учешће младих
Анкета показује да већина младих није довољно информисана о могућностима које им стоје на располагању, о институцијама и механизмима подршке. Посебно је изражено непознавање улоге Канцеларије за младе. Чак 47,1% младих не зна коме да се обрати у локалној самоуправи, док додатних 25% није сигурно, што значи да преко 70% младих нема јасан приступ информацијама.
Истовремено, учешће младих у процесима доношења одлука је на ниском нивоу, иако постоји изражена жеља за већим укључивањем. Ово указује на постојање јаза између потенцијала и реалног учешћа младих у друштвеном животу.

Здравље и подршка младима
У области здравља, млади посебно истичу значај менталног здравља, али указују на недовољну доступност услуга подршке. Саветовалишта и психолошка подршка нису довољно развијени, што представља значајан недостатак.
Генерални утисак je да млади нису задовољни здравственом заштитом која им се пружа. Као један од највећих проблема са којим се сусрећу наводе непостојање психолога  или психолошког саветовалишта у општини.
Поред тога, уочава се потреба за већим бројем превентивних програма који се односе на здраве стилове живота, болести зависности и репродуктивно здравље.


Останак младих у локалној заједници
Значајан број младих није сигуран да ће остати у општини, док део њих планира одлазак у веће градове или иностранство. Као главни разлози наводе се недостатак пословних прилика, ограничене могућности за развој и недовољно садржаја. Само 26,2% младих планира да остане, док 39,7% планира одлазак, а 34,1% није сигурно.
Ови подаци указују да чак 73,8% младих нема јасну намеру да остане, што представља озбиљан демографски и развојни изазов.
Са друге стране, млади истичу да би остали уколико би постојали бољи услови за запошљавање, веће могућности за лични развој и квалитетнији друштвени живот.
Задржавање младих директно зависи од економских могућности и квалитета живота.

ОПШТИ ЗАКЉУЧАК
Анализа одговора указује да млади у општини Аранђеловац имају јасно дефинисане потребе и очекивања, која се пре свега односе на запошљавање, квалитет образовања, доступност садржаја и могућност активног учешћа у друштву. Уочени недостаци упућују на потребу за системским и координисаним приступом у креирању политика за младе.
У наредном периоду неопходно је развијати континуиране, инклузивне и младима прилагођене програме, уз јачање институционалних капацитета и међусекторске сарадње, како би се створили услови за останак младих и њихово активно учешће у развоју локалне заједнице.

На основу анализе релевантних показатеља у области омладинске политике, резултата претходног Локалног акционог плана за младе и спроведене анализе потреба младих, идентификовани су кључни проблеми који у значајној мери утичу на квалитет живота и перспективе младих у локалној заједници.
Као један од приоритетних проблема издваја се недостатак адекватног, функционалног и приступачног простора намењеног младима. Недостатак таквог простора ограничава могућности за окупљање, неформално образовање, реализацију омладинских програма и активно учешће младих у друштвеном животу заједнице. Посебно је наглашена потреба за већом укљученошћу младих из руралних средина у друштвене, културне и омладинске активности.
У области здравља, посебно се издваја изазов менталног здравља младих, уз недовољно развијен систем подршке. Недостатак доступних психолошких услуга, саветовалишта и превентивних програма указује на потребу за унапређењем и доступношћу здравствених и саветодавних услуга прилагођених младима.
Проблеми у области запошљавања огледају се пре свега у ограниченим могућностима за стицање првог радног искуства. Недостатак пракси и стажирања, недовољна повезаност образовног система са локалном привредом, као и низак ниво поверења у систем запошљавања додатно отежавају позицију младих на тржишту рада. Иако постоји интересовање за предузетништво, оно је ограничено недовољном финансијском, едукативном и менторском подршком.
Наведени проблеми указују на шире структурне изазове који се огледају у ограниченим могућностима за лични и професионални развој младих, недовољној економској перспективи и недовољно развијеном систему подршке. 

Анализом резултата анкете и одговора на отворена питања утврђени су кључни приоритети за деловање у оквиру омладинске политике: запошљавање, праксе и обуке, ментално здравље, спорт, као и обезбеђивање простора за младе. Ове области препознате су као најзначајније за унапређење квалитета живота младих и њиховог положаја у локалној заједници.
Млади указују на потребу за већим бројем програма неформалног образовања, посебно у областима дигиталних вештина, страних језика, предузетништва и личног развоја, као и за увођењем пракси и стажирања и јачањем повезаности образовања са тржиштем рада. Истовремено, изражено је интересовање за развој спортских и рекреативних активности, уз потребу за унапређењем инфраструктуре и већим бројем организованих садржаја.
Као важан сегмент истиче се и потреба за развојем културних и креативних програма, као и за обезбеђивањем функционалног и доступног простора за окупљање, учење и реализацију омладинских активности.
У области здравља, млади посебно наглашавају значај менталног здравља и потребу за доступнијим саветодавним услугама и превентивним програмима. Такође, исказују спремност за активније учешће у животу заједнице, али указују на недостатак информација, подршке и прилика за укључивање.
Све наведено указује на потребу за координисаним и међусекторским приступом који ће омогућити развој услуга, садржаја и могућности у складу са потребама младих, са циљем њиховог активнијег укључивања и останка у локалној заједници.




Табела бр. 10 -  приоритети младих од 15 до 19 година
[image: C:\Users\Win10\AppData\Local\Microsoft\Windows\INetCache\Content.MSO\DFD1168D.tmp]
[bookmark: _Toc227235669]









2.6. Анализа упоредне праксе

У циљу унапређења локалне омладинске политике, спроведена је анализа упоредне праксе у Републици Србији, са освртом на примере локалних самоуправа које су развиле функционалне и одрживе моделе рада са младима.
Анализа показује да најуспешнији модели комбинују развијену инфраструктуру за младе, континуиране програме и активно учешће младих у доношењу одлука. Као пример таквог приступа издваја се Омладински центар ОПЕНС у Новом Саду, који функционише као мултифункционални простор за младе и представља интегрисани модел који обједињује едукацију, активизам, информисање и креативне садржаје. Овај модел карактерише снажна сарадња локалне самоуправе, организација цивилног друштва и самих младих.
Са друге стране, пример Крагујевца указује на значај развоја програма усмерених на запошљивост младих, кроз менторство, практичну обуку и укључивање младих у активности у локалној заједници, укључујући и рурална подручја. Овај модел показује важност повезивања омладинске политике са локалним економским развојем.
Пример Свилајнца указује да и мање локалне самоуправе могу развити ефикасан систем подршке младима кроз програме неформалног образовања, омладинског активизма и партнерства са организацијама цивилног друштва, уз континуирану подршку локалне самоуправе.
Упоредна анализа ових примера показује да су кључни фактори успешности: постојање функционалног простора за младе, развијени програми усмерени на стицање вештина и запошљавање, доступност услуга подршке, као и активно учешће младих у планирању и реализацији активности.

На основу спроведених анализа и испитивања потреба младих, идентификовани су правци даљег развоја омладинске политике општине Аранђеловац. Промене које се постижу Програмом односе се на побољшање услова за запошљавање, значајно унапређење њихових знања и вештина, подстицање омладинског активизма, подршку и подстицаје младима да волонтирају, као и укључивање младих од стране надлежних органа општине у доношење одлука у областима које су од њиховог интереса. Поред тога, очекују се да ће систематско и континуирано спровођење мера и програма усмерених на очување и унапређење менталног здравља, као и јачање психолошке подршке и превентивних активности, допринети побољшању општег благостања и квалитета живота појединаца.
Да би се описане промене оствариле, неопходно је омогућити координацију активности свих битних чиналаца омладинске политике, али и осталих органа јединице локалне самоуправе, образовних и здравствених институција, Националне службе за запошљавање и других. Потребно је да сви наведени субјекти учествују у спровођењу мера и активности, којима ће се постићи жељени ефекат и поправити стање у предметној области.
[bookmark: _Toc227235671]4. ВИЗИЈА

Визија омладинске политике у општини, дефинисана је у складу са жељеним променама и долази из анализе потреба младих, проучавања релевантних планских докумената, као и анализе и претпоставки будућих друштвених кретања:
Општина Аранђеловац је локална заједница која младима обезбеђује квалитетне услове за образовање, запошљавање и активно учешће у друштву, подстиче развој њихових потенцијала и ствара подстицајно, безбедно и инклузивно окружење у којем млади граде своју будућност.
[bookmark: _Toc227235672]5. ЦИЉЕВИ ПРОГРАМА

Програм садржи један општи и три посебна циља, која проистичу из дефинисане визије општине Аранђеловац. Поред тога, постигнута је и усклађеност са циљевима Стратегије за младе Републике Србије за период од 2023. до 2030. године[footnoteRef:6]. [6:  Посебни циљеви Програма усклађени су са посебним циљевима Стратегије за младе у Републици Србији за период 2023–2030, и то: Посебним циљем 1 – економско оснаживање младих, Посебним циљем 2 – унапређен систем омладинске политике и Посебним циљем 3 – активно учешће младих у друштву.] 

 Посебни циљеви Програма дефинисани су у складу са стратешким опредељењима на националном нивоу и доприносе остваривању приоритета који се односе на запошљивост младих, развој институционалног оквира омладинске политике и подстицање активног учешћа младих у друштвеном животу.
[bookmark: _Toc227235673]5.1. Општи циљ:

Унапређен квалитет живота младих у општини Аранђеловац кроз развој системске, координисане и одрживе омладинске политике која доприноси њиховом запошљавању, активном учешћу и личном развоју.
[bookmark: _Toc227235674]5.2. Посебни циљеви

Посебан циљ 1: Унапређени услови за запошљавање младих и развој знања, вештина и компетенција у складу са потребама тржишта рада.
Посебан циљ 2: Ојачани институционални капацитети и унапређена сарадња кључних актера у области омладинске политике, уз већу доступност, квалитет и видљивост услуга за младе.
Посебан циљ 3: Повећано активно учешће младих у друштвеном животу и унапређен квалитет живота кроз развој програма у области здравља, безбедности, културе, спорта и социјалне инклузије.
Табела бр. 11: Приказ општег и посебних циљева
	
Општи циљ

	Показатељ учинка

	Почетна вредност у 2026. години
	Циљана вредност у 2028. години
	Извор провере

	








Унапређен квалитет живота младих у општини Аранђеловац кроз развој системске, координисане и одрживе омладинске политике која доприноси њиховом запошљавању, активном учешћу и личном развоју

	Степен задовољства младих квалитетом живота у општини (просечна оцена 1–5)


	2,8 (на основу анкете)
	≥ 3,5
	Истраживање/ анкете Канцеларије за младе и локалне самоуправе

	
	Удео младих међу незапосленима (15-30 година)

	13,8%
	смањење за најмање 10–15% у односу на почетну
	Национална служба за запошљавање

	
	Број младих укључених у програме/активности (обуке, волонтеризам, култура, спорт)

	20
	Повећање за најмање 30%
	извештаји КЗМ, установа и организација

	
	Број/проценат младих који активно учествују у доношењу одлука (јавне расправе, савети, пројекти)

	Низак ниво
 ≤ 5%
	≥ 10–15%
	евиденције КЗМ, записници, извештаји пројеката

	
Посебни циљеви

	Показатељ учинка

	Почетна вредност у 2026. години
	Циљана вредност у 2028. години
	Извор провере

	[bookmark: _Hlk225335866]1. Унапређени услови за запошљавање младих и развој знања, вештина и компетенција у складу са потребама тржишта рада
	1.1. Удео младих(15–30 година) међу свим незапосленима 
	13,8%
	смањење за најмање 10–15% у односу на почетну
	Национална служба за запошљавање

	
	1.2.  Број младих укључених у програме обука, пракси и неформалног образовања
	20
	повећање за најмање 30%
	извештаји КЗМ, установа и организација

	
	1.3.  Број младих који су се запослили након учешћа у програмима подршке

	
	континуирани годишњи раст
	НЗС, извештаји програма

	2.  Ојачани институционални капацитети и систем омладинске политике
	2.1. Број реализованих програма и услуга за младе на локалном нивоу
	
	повећање за најмање 30%
	Извештаји КЗМ, школа и установа

	
	2.2  Степен функционалности Канцеларије за младе (број активности, видљивост, доступност)
	Недовољно развијени капацитети
	унапређен рад (редовни програми, повећан обухват)
	Годишњи извештај КЗМ

	
	2.3. Број успостављених партнерстава (јавни сектор, НВО, институције)
	Ограничена сарадња
	повећање броја партнерстава за најмање 20%
	Споразуми о сарадњи, уговори о реализацији заједничких пројеката

	
3. Повећано активно учешће младих у друштвеном животу и унапређен квалитет живота

	Број младих укључених у волонтерске, културне, спортске и друштвене активности
	Постоје активности, али без континуитета
	Повећање за најмање 30%
	КЗМ, установе, удружења

	
	Број реализованих програма у области здравља младих (превенција, едукација)
	
	најмање 3–5 програма годишње
	Извештаји Дом здравља, КЗМ

	
	Степен укључености младих у процесе доношења одлука
	Низак ниво учешћа
	повећан број укључених младих
≥ 10–15%
	евиденције КЗМ, записници, извештаји пројеката



[bookmark: _Toc227235675]5.3. Анализа ефеката опција за остваривање посебних циљева

За остваривање посебног циља 1: Унапређени услови за запошљавање младих и развој знања, вештина и компетенција у складу са потребама тржишта рада, анализиране су следеће опције: 
[bookmark: _Hlk225499506]Посебан циљ 1 – Унапређење запошљавања и компетенција младих
Status quo[footnoteRef:7] опција подразумева наставак досадашње праксе, без увођења нових мера и системских унапређења. У кратком року, активности у области запошљавања младих остале би повремене, недовољно развијене и ограниченог домета. Ефекти би били ограничени и не би довели до значајнијег повећања запошљивости младих, нити до већих користи од спроведених активности. У средњем и дужем року, постојећи јаз између образовања и потреба тржишта рада не би био превазађен, већ би се додатно продубио, што би негативно утицало на економски и друштвени положај младих. [7:  Status quo опција подразумева наставак постојећег начина рада без увођења нових мера и системских унапређења, односно задржавање тренутног стања и нивоа активности] 

Применом више различитих, међусобно комплементарних приступа могуће је остварити дефинисани циљ. Један од кључних приступа подразумева активну улогу локалне самоуправе, Канцеларије за младе, Националне службе за запошљавање и образовних установа у креирању и спровођењу програма усмерених на развој компетенција младих. У кратком року, овај приступ захтева веће ангажовање ресурса и координацију актера, док у средњем временском периоду доприноси успостављању системског и континуираног деловања. Дугорочно,  омогућава усклађивање мера са јавним политикама и потребама локалне заједнице, уз одрживе ефекте на запошљивост младих, иако видиљиви резултати захтевају дужи временски период.
Поред тога, значајну улогу има тржишно оријентисан приступ, који се заснива на директном повезивању младих са послодавцима и привредним субјектима. Кроз организовање сајмова запошљавања, стручних пракси, менторских програма и подршке предузетништву, овај модел би омогућио брже укључивање младих на тржиште рада и стицање практичних знања. Његова предност огледа се у непосредним резултатима, али је у великој мери условљен развијеношћу локалне привреде и спремношћу послодаваца за сарадњу.
Трећи значајан приступ представља пројектно-финансијски модел, који подразумева коришћење средстава из националних и међународних фондова, чиме се омогућава увођење иновативних програма и проширење обима активности. Овај приступ доприноси додатном јачању капацитета и унапређењу квалитета програма, али је ограничен временским трајањем пројеката и зависношћу од екстерних извора финансирања.
Најповољније решење представља интегрисани модел који обједињује наведене приступе и омогућава свеобухватно деловање у области запошљавања младих. Овакав модел обезбеђује истовремено постизање краткорочних резултата и успостављање дугорочно одрживог система подршке, заснованог на координацији актера и усклађености са потребама локалне заједнице. Његовом применом омогућава се ефикасније коришћење ресурса, већи обухват младих и трајно унапређење њиховог економског и друштвеног положаја.

[bookmark: _Hlk225499621]Посебан циљ 2 – Јачање система омладинске политике

Status quo опција довела би до задржавања ограниченог обима активности и недовољне видљивости Канцеларије за младе. Систем омладинске политике би остао недовољно развијен, без јасне координације и дугорочног планирања. Капацитети за рад са младима не би били унапређени, што би утицало на ограничене резултате.
Унапређење система омладинске политике захтева свеобухватан приступ који обухвата институционално јачање, развој партнерстава и унапређење комуникације са младима. Први модел подразумева јачање постојећих структура, пре свега Канцеларије за младе, кроз унапређење кадровских капацитета, увођење редовних програма рада и јасно дефинисање процедура. Овај приступ обезбеђује стабилност и континуитет, али може бити ограничен расположивим ресурсима и административним капацитетима.
Други модел заснива се на мрежном приступу, односно на успостављању и развоју сарадње између различитих актера – јавног сектора, образовних институција, организација цивилног друштва и приватног сектора. Оваква сарадња омогућава ефикасније коришћење ресурса, већу разноврсност програма и шире укључивање младих, али захтева добру координацију и усаглашавање интереса различитих страна.
Трећи приступ односи се на развој дигиталних и комуникационих механизама, који имају за циљ повећање видљивости програма и услуга за младе. Кроз коришћење друштвених мрежа, онлајн платформи и информативних кампања могуће је значајно повећати обухват младих и њихову информисаност, али је неопходно обезбедити континуирано одржавање ових канала и превазилажење потенцијалног дигиталног јаза.
Најадекватнији приступ подразумева комбиновање наведених модела, односно истовремено јачање институционалног оквира, развој партнерстава и унапређење комуникације са младима. Оваква интеграција омогућава стварање функционалног, доступног и одрживог система омладинске политике.

[bookmark: _Hlk225499691]Посебан циљ 3 – Активно учешће младих и унапређење квалитета живота

Status quo опција, подразумева наставак постојећег приступа, без увођења системских унапређења. У том случају активности за младе остале би спорадичне и неравномерно развијене, док би недостатак системских услуга, посебно у области здравља, наставио да ограничава квалитет живота младих. Истовремено, учешће младих у процесима доношења одлука задржало би се на ниском нивоу, уз недовољну информисаност и ограничену укљученост у друштвене токове.
Достизање дефинисаног циља могуће је применом међусобно комплементарних приступа који обједињују различите аспекте подршке младима. 
Програмски приступ подразумева организацију активности у областима културе, спорта, волонтеризма и едукације, које непосредно утичу на квалитет живота младих и њихову друштвену укљученост. У кратком року, овај приступ даје видљиве резултате, али његов ефекат остаје ограничен уколико активности нису континуиране и системски повезане.
Сервисни модел односи се на развој конкретних услуга за младе, као што су саветовалишта, психолошка подршка и програми у области здравља. У средњем року, овај приступ доприноси успостављању системске подршке и унапређењу благостања младих, док дугорочно има значајан утицај на квалитет живота. Његова примена захтева стабилна финансијска улагања и ангажовање стручног кадра. 
Партиципативни модел подразумева активно укључивање младих у процесе доношења одлука, кроз омладинске форуме, јавне расправе и рад у телима локалне самоуправе. Овај приступ доприноси оснаживању младих и јачању њиховог поверења у институције, али захтева континуиран рад и мотивацију младих за учешће.
Најделотворнији приступ подразумева интегрисани модел који обједињује сва три модела, чиме се обезбеђује свеобухватно деловање – од непосредних активности, преко развоја услуга, до активног укључивања младих у друштвене процесе. Оваква комбинација доприноси трајном унапређењу квалитета живота младих и њиховој већој укључености у заједницу.
Закључак
Анализа показује да се дефинисани циљеви не могу остварити применом једног приступа, већ захтевају интегрисано деловање више комплементарних модела. Комбиновањем институционалних, партнерских и програмских механизама, уз коришћење различитих извора финансирања, обезбеђује се ефикасније спровођење мера, већа одрживост резултата и дугорочно унапређење положаја младих у општини Аранђеловац.

Мера 1.1 – Унапређење запошљивости младих кроз обуке и праксе
Мера обухвата планирање и реализацију програма неформалног образовања, стручних обука, тренинга и програма праксе у сарадњи са образовним институцијама, Националном службом за запошљавање и локалним привредним субјектима. Посебан акценат je на развоју практичних вештина, дигиталних компетенција и тзв. „меканих“ вештина (комуникација, тимски рад, иницијативност), које су препознате као кључне за запошљавање младих.
Показатељ резултата: број младих укључених у програме обука и праксе, број реализованих програма, као и проценат младих који су након учешћа стекли запослење или унапредили своје компетенције.
Финансијски ефекат: умерен – захтева континуирана улагања из буџета локалне самоуправе, уз могућност суфинансирања из националних и међународних извора; дугорочно може довести до смањења трошкова социјалне подршке услед већег запошљавања младих.
Друштвени ефекат: смањење незапослености младих, повећање њихове запошљивости и конкурентности на тржишту рада; јачање самопоуздања и радних навика младих; допринос смањењу одлива младих из локалне заједнице.
Управљачки ефекат: јачање сарадње између институција, унапређење координације и развој системског приступа у области запошљавања младих; увођење редовних и структурисаних програма подршке; јачање капацитета локалне самоуправе за планирање и спровођење мера.
Ризик: недовољна заинтересованост послодаваца или младих; неусклађеност програма обука са реалним потребама тржишта рада; ограничени финансијски ресурси; недовољан континуитет у спровођењу програма; ризик од формалног учешћа младих без стварног стицања применљивих знања

Анализа ефеката:
Краткорочно, ова мера омогућава младима стицање релевантних знања и практичног искуства, што повећава њихове шансе за запошљавање. У средњорочном периоду, очекује се смањење неусклађености између образовног система и потреба тржишта рада, као и већа мобилност радне снаге. Дугорочно, ова мера доприноси стварању компетентније и конкурентније радне снаге на локалном нивоу, што има позитиван утицај на економски развој општине. Потенцијалнa ограничења односе се на континуитет финансирања и степен укључености привредног сектора.

Мера 1.2 – Подршка запошљавању и самозапошљавању младих
Ова мера има за циљ развој запослености младих и подстицање предузетништва кроз увођење системских и финансијских механизама подршке. Кроз различите облике подстицаја, укључујући субвенције за запошљавање младих код послодаваца, финансијску подршку за покретање сопственог бизниса, као и обезбеђивање менторске, едукативне и саветодавне подршке у раним фазама пословања. Посебан акценат ставља се на развој одрживих пословних модела, јачање предузетничких вештина и смањење ризика од неуспеха новооснованих бизниса.
Показатељ резултата: број младих који су се запослили или покренули сопствени бизнис.
Финансијски ефекат: Имплементација мере захтева значајнија буџетска издвајања, пре свега за субвенције, бесповратна средства и програме подршке. Међутим, улагања имају потенцијал да се дугорочно врате кроз повећање економске активности, пореске приходе и смањење незапослености.
Друштвени ефекат: Мера доприноси економском оснаживању младих, повећању њихове самосталности и сигурности, као и развоју предузетничке културе. Подстиче активније укључивање младих у економске токове и смањује ризик од социјалне искључености.
Управљачки ефекат: Jачају се локални институционални капацитети за спровођење политика запошљавања, уводе се јаснији механизми подршке и праћења, као и боља координација између јавног и приватног сектора.
Ризик: недовољна одрживост новопокренутих послова, неефикасно коришћење додељених средстава, ограничена предузетничка знања и искуство младих.
Анализа ефеката:
У иницијалној фази, ефекти мере огледају се у непосредном повећању запослености младих, као и у покретању нових пословних подухвата, што доприноси динамичнијем економском окружењу. У средњем року, очекује се јачање локалне економије кроз раст броја малих и средњих предузећа, као и развој предузетничког духа и пословних компетенција међу младима. На дужи рок, мера може довести до развоја различитих економских активности, повећања отпорности локалне економије и стварања стабилнијег и одрживијег привредног амбијента.
Ипак, кључни изазов представља одрживост новооснованих бизниса, имајући у виду ограничено искуство младих предузетника и тржишне ризике. Због тога је од посебне важности обезбедити континуирану менторску подршку, приступ релевантним информацијама и додатним изворима финансирања, како би се повећале шансе за дугорочни успех.

Мера 1.3 – Јачање сарадње образовања и привреде
Ова мера има за циљ успостављање системске, континуиране и обострано корисне сарадње између образовних институција (средњих школа и високошколских установа) и привредних субјеката. Кроз ову сарадњу тежи се усклађивању образовних профила и наставних програма са реалним потребама тржишта рада, како би се повећала запошљивост младих и смањио јаз између теоријског знања и практичних вештина.
Мера подразумева развој и имплементацију различитих облика сарадње између образовних институција и привреде кроз увођење и унапређење практичне наставе и дуалног образовања, као и организацију стручних пракси, стажирања и ученичких радионица у компанијама. Сарадња се додатно унапређује кроз реализацију гостујућих предавања, презентација и студија случаја из праксе, као и кроз заједничке пројекте, истраживања и иновационе активности. Успостављање каријерног центра и саветовалишта за професионалну оријентацију, који ће младима пружити подршку у планирању каријере и лакшем преласку из образовања на тржиште рада. Посебно пажња треба се усмерити на развој партнерстава и креирање механизама за њихово дугорочно одржавање и праћење ефеката. 
Показатељ резултата: Број успостављених партнерстава између образовних институција и привреде и број реализованих програма практичне наставе, пракси и заједничких активности.
Финансијски ефекат: Мера се углавном ослања на постојеће ресурсе и не захтева велика улагања. Трошкови се односе на координацију активности, прилагођавање програма, обуке и организацију пракси. Део трошкова може се поделити са привредом, док се дугорочно очекују индиректне користи кроз већу запосленост и економску активност.
Друштвени ефекат: Боља припремљеност младих за тржиште рада, развој практичних вештина и радних навика. Повећана запосленост, већа повезаност образовних кадрова и потребе привреде што додатно смањује ризик од одлива младих. 
Управљачки ефекат: Успостављају се одрживи механизми сарадње и унапређује координација између кључних актера. Побољшавају се процеси планирања и праћења образовних програма у складу са потребама тржишта рада.
Ризици: Главни ризик је недовољна заинтересованост актера, могућност формалне, а не суштинске сарадње, као и ограничени капацитети за реализацију пракси. Ризици се могу ублажити подстицајима, јасним процедурама и континуираном подршком.

Анализа ефеката:
Ова мера има пре свега системски и дугорочан ефекат. Доприноси смањењу структурне незапослености и унапређењу квалитета образовања. Кроз директно укључивање привреде у образовни процес, млади стичу релевантна знања и лакше се интегришу на тржиште рада. Ефекти мере зависе од континуитета сарадње и институционализације партнерстава.

Мера 2.1 – Јачање капацитета Канцеларије за младе
Системско унапређење рада Канцеларије за младе кроз јачање кадровских, техничких и организационих капацитета, како би могла ефикасније да одговори на потребе младих и спроводи омладинску политику на локалном нивоу. Подразумева унапређење компетенција запослених кроз обуке и стручно усавршавање, побољшање техничких услова за рад, као и развој и различитост програма и услуга намењених младима.
Посебан акценат је на увођењу нових програма који одговарају различитим потребама младих (едукација, неформално образовање, запошљавање, активно учешће), као и на јачању сарадње са локалним институцијама, организацијама цивилног друштва и другим актерима. Мера такође обухвата унапређење видљивости рада Канцеларије, као и успостављање механизама за континуирано праћење квалитета услуга и укључености младих.
Показатељ резултата: Број реализованих програма и активности, број укључених младих, као и степен задовољства корисника услугама Канцеларије за младе.
Финансијски ефекат: Реализација мере захтева одређена буџетска средства за запошљавање или ангажовање додатног кадра, обуке, техничко опремање и развој нових програма. Ипак, трошкови су контролисани и могу се делимично ублажити кроз пројектно финансирање, партнерства и донације. Дугорочно, улагања доприносе ефикаснијем коришћењу ресурса и бољим резултатима у омладинској политици.
Друштвени ефекат: Мера доводи до повећања доступности и квалитета услуга за младе, као и до већег обухвата различитих категорија младих. Подстиче се активно учешће младих у друштвеном животу, јачају се њихове компетенције и стварају бољи услови за лични и професионални развој. Такође, доприноси већој информисаности младих и њиховој социјалној укључености.
Управљачки ефекат: Јачи институционални капацитети Канцеларије за младе са јасним процесом планирања, имплементације и праћења програма. Повећана координација са другим локалним актерима и унапређује стратешко управљање омладинском политиком. Ово доприноси већој ефикасности, транспарентности и одрживости рада.
Ризик: Кључни ризик представља ограничен број запослених и недовољни кадровски капацитети за реализацију већег обима активности. Додатно, ограничена финансијска средства могу утицати на обим и континуитет програма.
Анализа ефеката:
У иницијалној фази, мера доводи до повећања броја активности, унапређења организације рада и веће видљивости Канцеларије за младе у локалној заједници. Уводе се нови програми, унапређују постојеће услуге и успостављају јачи контакти са младима. У средњем року, долази до повећања обухвата младих који користе услуге, као и до побољшања њиховог квалитета. Канцеларија за младе постаје препозната као релевантан центар подршке младима, а сарадња са другим институцијама и организацијама се продубљује. На дужи период, мера омогућава успостављање стабилног, функционалног и одрживог система омладинске политике на локалном нивоу. Канцеларија за младе постаје кључни носилац активности за младе, са јасно дефинисаним улогама, капацитетима и механизмима деловања.
Ипак, домет и одрживост ефеката у великој мери зависе од кадровских и финансијских капацитета, као и од континуитета подршке локалне самоуправе.
Мера 2.2 – Развој партнерстава и међусекторске сарадње
Мера обухвата успостављање и развој сарадње између јавног, цивилног и приватног сектора у области омладинске политике, кроз развој заједничких програма, пројеката и иницијатива. Фокус је на повезивању различитих актера како би се ефикасније користили постојећи ресурси, размењивала знања и искуства и обезбедио свеобухватнији приступ потребама младих.
Мера подразумева иницирање и формализацију партнерстава, подстицање заједничког планирања и реализације активности, као и развој мрежа сарадње на локалном нивоу. Посебан значај има укључивање организација цивилног друштва, образовних институција, привреде и других релевантних актера у креирање и спровођење програма за младе.
Показатељ резултата: Број успостављених партнерстава, број реализованих заједничких пројеката и иницијатива, као и број укључених актера из различитих сектора.
Финансијски ефекат: Мера не захтева значајна директна финансијска улагања, јер се заснива на повезивању постојећих ресурса и заједничкој реализацији активности. Трошкови се углавном односе на координацију, комуникацију и организацију заједничких иницијатива. Истовремено, партнерства омогућавају приступ додатним изворима финансирања, укључујући пројекте, донације и програме подршке.
Друштвени ефекат: Развој међусекторске сарадње доводи до ширег обухвата младих и разноврсније понуде услуга и програма. Омогућава се укључивање различитих група младих, укључујући и оне из осетљивих категорија, чиме се доприноси већој социјалној укључености. Такође, јача се заједница кроз сарадњу и заједничко деловање различитих актера.
Управљачки ефекат: Боља координација између институција и организација, смањен број дуплираних активности и ефикасније планирање ресурса. Успостављање јаснијих механизама сарадње, комуникације и доношења одлука, што доводи до унапређења управљања омладинском политиком на локалном нивоу.
Ризици: Главни изазов представља сложеност координације већег броја актера са различитим интересима, приоритетима и начинима рада. Постоји ризик од недовољне посвећености партнера, нејасно дефинисаних улога или неефикасне комуникације. Дефинисањем улога и одговорности партнера, успостављањем формалних споразума о сарадњи, кроз редовну комуникацију и одређивање носиоца и координатора активности ови ризици се могу ублажити.
Анализа ефеката:
У првој фази, мера доводи до успостављања нових контаката, иницирања сарадње и покретања заједничких активности мањег обима. Повећава се размена информација и видљивост актера који се баве младима. Касније, долази до ширења мреже партнера и интензивирања сарадње кроз реализацију већег броја заједничких пројеката. Повећава се доступност и квалитет услуга за младе, а ресурси се користе ефикасније. Док на дужи рок, долази до успостављања одрживог и функционалног система међусекторске сарадње који омогућава континуирано унапређење омладинске политике. Овакав приступ доприноси стабилности, иновативности и већем утицају програма намењених младима.
Мера 2.3 – Унапређење информисања и видљивости програма за младе
Мера обухвата развој савремених канала комуникације и спровођење информативних активности са циљем унапређења информисаности младих о доступним програмима, услугама и могућностима. Подразумева унапређење дигиталних решења (веб-сајтови, друштвене мреже, апликације), креирање циљаних кампања, као и примену алата који омогућавају директну и правовремену комуникацију са младима.
Посебан акценат ставља се на прилагођавање садржаја различитим групама младих, редовно ажурирање информација и примену иновативних приступа у комуникацији. Мера такође доприноси повећању видљивости активности Канцеларије за младе и других релевантних актера, уз подстицање интеракције и активног укључивања младих у креирање и размену садржаја.
Показатељ резултата: број младих који су информисани о доступним програмима и услугама; број младих који су се, након информисања, укључили у активности; као и ниво досега и ангажованости на дигиталним каналима (број прегледа, пратилаца, интеракција).
Финансијски ефекат: Не захтева велика финансијска улагања, јер се ослања на дигиталне алате и постојеће комуникационе канале. Трошкови се углавном односе на креирање садржаја, одржавање платформи и реализацију кампања. Додатне уштеде могу се остварити коришћењем бесплатних алата и партнерстава.
Друштвени ефекат: Повећана информисаност младих, што директно утиче на њихову већу укљученост у програме и активности. Мера доприноси већој доступности информација, равномернијем обухвату различитих група младих и јачању њиховог активног учешћа у заједници.
Управљачки ефекат: Унапређена комуникација између институција и младих, као и транспарентност рада. Успостављени јаснији и ефикаснији канали информисања, што омогућава боље планирање активности и прилагођавање програма стварним потребама младих.
Ризици: Главни ризик односи се на ограничен домет комуникационих канала, као и могућност да информације не допру до свих циљних група младих. Постоји и ризик од недовољно атрактивног или релевантног садржаја.
Анализа ефеката:
У почетној фази, спровођење мере доводи до повећања видљивости програма и боље информисаности младих о доступним могућностима, што се огледа у расту досега и интересовања за активности. У наредном периоду, очекује се већи обухват младих који активно учествују у програмима, као и унапређење квалитета комуникације, уз боље разумевање њихових потреба и ефикасније планирање активности. На дужи рок, мера доприноси изградњи поверења младих у институције и успостављању континуираног дијалога, што подстиче развој културе информисаности и активног учешћа. Истовремено, ефекти мере у значајној мери зависе од квалитета и релевантности садржаја, избора канала комуникације и континуитета активности, због чега је неопходно њихово стално унапређивање и прилагођавање навикама и потребама младих.

Мера 3.1 – Подстицање активизма и учешћа младих
Ова мера има за циљ јачање активног учешћа младих у друштвеним, културним и јавним процесима кроз развој и подршку програмима који подстичу грађански ангажман. Обухвата организацију волонтерских акција, јавних расправа, омладинских иницијатива, као и успостављање механизама за укључивање младих у процесе доношења одлука на локалном нивоу.
Посебан акценат ставља се на оснаживање младих да препознају проблеме у заједници и активно учествују у њиховом решавању, као и на развој вештина као што су тимски рад, комуникација, лидерство и одговорност. Мера такође подразумева подршку омладинским организацијама и неформалним групама, као и промоцију волонтеризма и културе учешћа.
Показатељ резултата: Број младих укључених у програме и активности, број реализованих волонтерских акција и иницијатива, као и број младих који учествују у процесима доношења одлука.
Финансијски ефекат: Мера не захтева велика финансијска средства, јер се многе активности могу реализовати уз ангажовање волонтера и коришћење постојећих ресурса. Трошкови се углавном односе на организацију догађаја, подршку иницијативама и координацију активности. Додатна средства могу се обезбедити кроз пројекте и партнерства.
Друштвени ефекат: Мера доприноси развоју активног грађанства, повећању друштвене одговорности и јачању улоге младих у заједници. Подстиче се солидарност, иницијативност и осећај припадности, као и веће поверење у институције и друштвене процесе.
Управљачки ефекат: Ојачани партиципативни механизми и унапређено укључивање младих у креирање и спровођење јавних политика. Побољшана комуникација између младих и институција, што доприноси транспарентнијем и инклузивнијем управљању.
Ризици: Главни ризик представља недовољна заинтересованост младих за активно учешће, као и слаба мотивација за дугорочно ангажовање. Постоји и ризик од формалног укључивања без стварног утицаја. 
Анализа ефеката:
У иницијалној фази, мера доводи до повећања броја волонтерских активности и већег укључивања младих у локалне иницијативе. Расте видљивост активизма и интересовање младих за учешће у друштвеним процесима. Касније, долази до развоја стабилнијих облика учешћа, јачања омладинских организација и већег утицаја младих у локалној заједници. Унапређују се вештине и компетенције младих, а сарадња са институцијама постаје интензивнија. Дугорочно, мера доприноси изградњи демократске културе и већем учешћу младих у процесима доношења одлука. Формира се активна и одговорна генерација младих која доприноси развоју заједнице. Ипак, ефекти у великој мери могу зависити од континуитета активности, квалитета програма и степена стварног укључивања младих у процесе одлучивања.
Мера 3.2 – Развој услуга за младе
Ова мера има за циљ унапређење квалитета живота младих кроз развој доступних, разноврсних и квалитетних услуга које одговарају њиховим потребама. Обухвата успостављање и унапређење услуга у областима као што су ментално здравље, саветовање, неформално образовање, каријерно вођење, слободно време и подршка осетљивим групама младих.
Посебан акценат ставља се на развој интегрисаног приступа, који подразумева повезивање различитих институција и организација у пружању услуга, као и на обезбеђивање равномерне доступности услуга свим младима. Мера такође подразумева увођење нових модела подршке, прилагођених савременим потребама младих.
Показатељ резултата: Број успостављених и унапређених услуга, број корисника услуга, као и степен задовољства младих пруженим услугама.
Финансијски ефекат: Реализација мере захтева значајнија улагања у развој услуга, ангажовање стручног кадра, обуку и инфраструктуру. Ипак, ова улагања имају дугорочни ефекат, јер доприносе превенцији проблема и смањењу будућих трошкова у области социјалне и здравствене заштите.
Друштвени ефекат: Мера директно доприноси унапређењу здравља, благостања и квалитета живота младих. Смањује се ризик од социјалне искључености и ризичних понашања, а повећава се доступност подршке и оснаживање младих за самостално функционисање.
Управљачки ефекат: Развија се функционалан систем подршке младима кроз бољу координацију институција и јасније дефинисане услуге. Унапређује се планирање, праћење и евалуација услуга, што доприноси већој ефикасности и одрживости система.
Ризици: Кључни ризик представља недостатак стручног кадра и ограничени капацитети за пружање услуга. Постоји и ризик од неравномерне доступности услуга, посебно у мање развијеним срединама.
Анализа ефеката:
У почетној фази, спровођење мере доводи до успостављања нових и унапређења постојећих услуга, као и повећања њихове доступности младима. Истовремено, расте број корисника и видљивост система подршке. У средњем периоду, очекује се унапређење квалитета услуга, боља координација између пружалаца и већи обухват различитих група младих, што доприноси смањењу појединих ризика по здравље и социјални статус младих. На дужи рок, мера остварује значајан системски утицај кроз побољшање здравља, благостања и опште стабилности младих. Долази до смањења ризичних понашања, јачања отпорности младих и унапређења квалитета живота, што доприноси развоју здравије и функционалније заједнице. Ефекти мере у великој мери зависе од доступности стручног кадра и континуитета улагања, што представља кључни изазов у њеној реализацији.
Мера 3.3 – Унапређење садржаја за младе
Ова мера има за циљ обогаћивање и унапређење понуде садржаја намењених младима, како би се допринело квалитетнијем провођењу слободног времена, личном развоју и већој укључености у друштвени живот. Обухвата развој културних, спортских, едукативних и креативних програма, као и подршку иницијативама које покрећу сами млади.
Посебан акценат ставља се на разноврсност, доступност и квалитет садржаја, као и на њихово прилагођавање интересовањима и потребама различитих група младих. Мера подразумева сарадњу са установама културе, спортским организацијама и удружењима, као и подстицање иновативних приступа у креирању садржаја.
Показатељ резултата: Број реализованих програма и активности, број учесника, као и разноврсност понуђених садржаја.
Финансијски ефекат: Реализација мере захтева улагања у организацију програма, ангажовање реализатора и коришћење простора и опреме. Ипак, трошкови се могу оптимизовати кроз партнерства, пројекте и коришћење постојећих ресурса.
Друштвени ефекат: Мера директно доприноси побољшању квалитета живота младих, већем задовољству и активнијем учешћу у заједници. Подстиче се креативност, социјализација и развој личних потенцијала, као и здрави стилови живота.
Управљачки ефекат: Унапређује се организација и планирање активности за младе, као и координација између различитих актера. Омогућава се систематичнији приступ развоју садржаја и боље праћење њиховог утицаја.
Ризици: Главни ризик односи се на неравномерну доступност садржаја, посебно за младе из руралних или мање доступних подручја. Постоји и ризик од недовољне усаглашености програма са интересовањима младих.
Анализа ефеката:
У почетној фази, спровођење мере доводи до повећања броја доступних садржаја и активности, као и већег интересовања младих за учешће. Истовремено, унапређује се видљивост понуде и расте број укључених учесника. У наредном периоду, очекује се унапређење квалитета и разноврсности програма, као и већи степен задовољства младих, уз повећање укључености различитих група и јачање друштвене кохезије. На дужи рок, мера доприноси побољшању укупног квалитета живота младих, јачању њихове повезаности са локалном заједницом и смањењу одлива младих. Развија се активна и садржајна локална средина која подстиче останак и ангажман младих. Ефекти у значајној мери зависе од равномерне доступности програма, континуитета њихове реализације и њихове усклађености са стварним потребама младих.
7. СПРОВОЂЕЊЕ, ПРАЋЕЊЕ И ИЗВЕШТАВАЊЕ

Програм се усваја на период од три године. Мере предвиђене Програмом, биће реализоване у складу са динамиком утврђеном Акционим планом за спровођење Прогама, који чини њен саставни део. Акциони план усвојен је заједно са Програмом, на период важења од три године.
Спровођењем Програма управљаће Савет за младе општине Аранђеловац које бити састављен од представника управе ЈЛС надлежних за предметну област, представника Канцеларије за младе, представника других институција одговорних за спровођење утврђених мера и активности, као и од представника удружења младих. Административну, техничку и стручну подршку раду Савета за младе, пружаће Одељење за привреду и друштвене делатности.
Савет за младе ће најмање два пута годишње одржавати седнице, на којима ће бити представљен кратак извештај о спроведеним мерама и активностима из Програма, као и о проблемима који су препознати у спровођењу појединих мера и активности. Поред наведеног, Савет за младе ће видити расправу о примећеним проблемима у спровођењу Програма и заједнички доносити одлуке о начину на који би дати проблеми могли да се превазиђу.
Канцеларија за младе ће једном годишње, Скупштини општине подносити на усвајање годишњи извештај о спровођењу Акционог плана и то у року од 120 дана по истеку сваке календарске године.
8. ИЗВЕШТАЈ О РЕЗУЛТАТИМА КОНСУЛТАТИВНОГ ПРОЦЕСА

У процесу израде Програма, у складу са чланом 32. Закона о планском систему Републике Србије („Службени гласник РС“, број 30/18), спроведене су консултације са циљним групама и заинтересованим странама, са циљем да се прикупе неопходни подаци и информације о тренутном стању у области, на основу којих ће се даље базирати рад на предметном документу. Општина Аранђеловац је у складу са Одлуком Општинског већа бр. 06-101/2026-01-3 од 30.01.2026. године, на свом званичном сајту – 18. фебруара 2026. године, објавила Обавештење о почетку израде Програма за унапређење положаја младих општине Аранђеловац за период 2026-2028. године.
Консултације су спроведене реализацијом анкете о анализи и потребама младих у општини Аранђеловац, која је спроведене на узорку од 533 испитаника (млади узраста од 15 до 30 година). Анкета је спроведена посредством онлајн писменог упитника, који су обухваћене све области од значаја за младе.
9. ИЗВЕШТАЈ О СПРОВЕДЕНОЈ ЈАВНОЈ РАСПРАВИ


10. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ПРОГРАМА
За успешну реализацију Програма неопходно је обезбедити финансијска средства из буџета општине Аранђеловац, као и средства из републичких извора, пре свега министарства надлежног за младе, али и из других националних и међународних фондова, укључујући донаторске програме. Процес обезбеђивања средстава спроводиће се континуирано и у складу са расположивим буџетским могућностима, уз настојање да се обезбеди стабилност и одрживост финансирања.
Посебан акценат биће стављен на успостављање партнерстава, коришћење могућности суфинансирања и ефикасно управљање расположивим ресурсима. 

11. ОБЈАВЉИВАЊЕ

Програм унапређења положаја младих општине Аранђеловац за период 2026–2028. године, након спровођења прописане процедуре разматрања и усвајања од стране надлежних органа, односно Општинског већа и Скупштине општине, биће објављен у „Службеном гласнику општине Аранђеловац“, као и на званичној интернет презентацији општине Аранђеловац.

3amarak Panme rpyme je na, y3 ydemrhe 3aMHTepecOBAHHX CIpaHA I Ha OCHOBY YIBpheHoOT
YHEBEHIYHOr CTakba m3pagn Hanpr Ilporpama W Ipumajajyhn akImoHN IUIaH, OJHOCHO Xa
crpoBelie aHATH3Y MocTojeher cTama y 001acTH, 1a uaeHTHdHKYyje IpodieMe ¥ 001acTH, Kao i
IBIXOBE y3pOKe, YIBpAN MIUbeBe IIporpama H HeHHHIIE Mepe I aKTHBHOCTH 32 IGHXOBO
TOCTH3AbE.

3anaTak PajiHe rpyme je Ja H3paau IporpaM jaBHE pacIIpaBe O HALPTY IporpaMa.
v

CTpydHe, aIMHHICTPaTHBHO-TEXHHYKE H OpTaHH3allIOHe IOCIOBe 3a IoTpebe PaaHe rpyme
o6aBiba Ozle/bebe 3a IPUBPEY U JPYIITBEHe IeIaTHOCTH OMIUTHHE ApaHlenoBar.

Pememe nocraBuTH:

- Ogesbemy 3a IpUBpPeNY H APYIITBeHe JETaTHOCTH
- lIMeHOBaHHM YJIaHOBHMa;
- aa

Bpoj: 06-138/2026-01-1 ox 11.02.2026. rozuse
IIPEJCEJTHUK OIIIITHUHE

Bojau Panosuh

Ha ocHoBy wmana 49. Cratyra ommruHe Apanfenosan (,CiyxOeHH ITaCHHK OIITIHE
ApanfenoBarr 6p. 2/2019) u wiana 2. craB II Omiyke o uspamu IIporpama 3a yHampelerme
ToJIOJKaja MIAANMX y OMINTHHH Apanlenosar Op. 06-101/2026-01-3 ox 30.01.2026. roxue,
TIpeJICEeIHUK ONIITHHE JOHOCH

PEIMEBE

O OFPA3OBABY PAJTHE I'PVIIE 3A H3PAJTY IIPOTPAMA YHAIIPEBEBA
TIOJIOXKAJA MITAJTUX V OITIITUHI APAHBEJIOBAIY

3A TIEPH1O/T 2026-2028. TOJTHE
1

OBPA3VIJE CE Pajma rpyma 3a m3pany IIporpama 3a yHampelerme mooxaja MIauxX y ONIITHHI
ApanljenoBar 3a meprox 2026-2028. romure (y 1ajbeM TeKcTy: PajgHa rpyma).

I

3a mpexncenaBajyhier Panme rpyme umeHyje ce KatapmHa MapuukoBnhi, med Oxceka 3a
JIPYIITBeHe JeTaTHOCTIL.

3a 3aMeHHKa mpejcenaBajyher Pamxe rpyme mMeHyje ce IlBama MapjanoBuh, capagHuk y
KaHijeapuji 3a ToKaJHII eKOHOMCKH Pa3sBoj;

3a wiaHOBE N 3aMeHHKe WIaHOBa PajiHe TpyIe HMeHyjy ce:

1. Jby6omup Jlparojmosuh, pykoBomial Oxesberba 3a IPHBPey H APYIITBEHe 1eIaTHOCTH,
JIaH;

2. Hewmama I'aBpriouh, wian OnmTiHCKor Beha 3a1yKeH 3a pecop CIopTa, WiaH;

Topnana I'ajoBufi, KHpeKkTOp 31paBCTBEHOT IIEHTpa ApaHljenoBar, WwiaH;

Hana TanacujeBufi, nupekrop IleHTpa 3a comujamau pan ,,CaBa Innh*“ Apanbenosar,

JIaH;

Cara Tamra, HannoHaHa ci1yx06a 3a 3amolubaBabe Apanljenosal, WiaH;

Bpanka ITapnoBHh, peceHIK HPEKTOpa aKTHBA OCHOBHHX H CPe/IbHX IIKOJIA, WIAH;

Jenena Puctuh, meparor y TexHuakoj mkoim ,,Mintera Hukonuh Aparbjenosar, wiaH;

Hrop Xouesap, aupexrtop OII , Jlymas Pagomuhi bama, €iaH;

Cama haxosull, IpoQecop eHITeCKOr je3HKa H KEbIKEBHOCTH H MEHTOp HACTAaBHHK Y

OKBHDY opranu3armje Jocmuznyha maadux y Cpbuju, 41aH;

10. IBana MutocasspeBuh, koopiuHaTop 3a PoMcka murama y OmmtaHE Apanbenosar,
JIaH;

11. NBana ApcenujeBuli, Ozesberbe 3a IPHBpPeNY I IPYIITBEHe JEIaTHOCTH - IIOCTIOBH JeUHje
3aIlTHTe U CIOPTa, WIAH H ceKpeTap PaHe rpyme.

